open-index/open-wikipedia-markdown huggingface dataset:
മല്ലപ്പുഴശ്ശേരി ഗ്രാമപഞ്ചായത്ത്

പത്തനംതിട്ട ജില്ലയിലെ കോഴഞ്ചേരി താലൂക്കിൽ ഇലന്തൂർ ബ്ളോക്കിലാണ് **മല്ലപ്പുഴശ്ശേരി ഗ്രാമപഞ്ചായത്ത്** സ്ഥിതിചെയ്യുന്നത്. ഈ പഞ്ചായത്ത് ഉൾപ്പെടുന്നത് മല്ലപ്പുഴശ്ശേരി വില്ലേജുപരിധിയിലാണ്. മല്ലപ്പുഴശ്ശേരി പഞ്ചായത്തിന്റെ വിസ്തീർണ്ണം 12.45 ചതുരശ്രകിലോമീറ്ററാണ്.
പ്രശസ്തമായ ആറന്മുള ശ്രീ പാർത്ഥസാരഥിക്ഷേത്രം സ്ഥിതി ചെയ്യുന്ന സ്ഥലം മുതൽ കിഴക്കുതെക്കായി വ്യാപിച്ചുകിടക്കുന്ന ഗ്രാമമാണ് മല്ലപ്പുഴശ്ശേരി. ആറന്മുള വള്ളംകളി നടക്കുന്ന പമ്പാനദിയുടെ സിംഹഭാഗവും മല്ലപ്പുഴശ്ശേരി പഞ്ചായത്ത്പ്രദേശത്താണ്. കോഴഞ്ചേരിയും മല്ലപ്പുഴശ്ശേരിയും ഒന്നിച്ച് കോഴഞ്ചേരി വില്ലേജുയൂണിയൻ എന്ന പേരിലാണ് ആദ്യം അറിയപ്പെട്ടിരുന്നത്. ജനസംഖ്യാടിസ്ഥാനത്തിലും ഭൂമിശാസ്ത്രപരമായ കാരണങ്ങളാലും മല്ലപ്പുഴശ്ശേരി പ്രദേശം ഒരു പ്രത്യേക പഞ്ചായത്തായി രൂപീകരിക്കേണ്ടത് ആവശ്യമായി വന്നതിനാൽ 1952-ൽ മല്ലപ്പുഴശ്ശേരി പഞ്ചായത്ത് നിലവിൽ വന്നു.

## അതിരുകൾ
പഞ്ചായത്തിന്റെ അതിരുകൾ വടക്കുഭാഗത്ത് കോഴഞ്ചേരി പഞ്ചായത്തും പമ്പാനദിയും കിഴക്കുഭാഗത്ത് നാരങ്ങാനം, കോഴഞ്ചേരി പഞ്ചായത്തുകളും, തെക്ക് ഇലന്തൂർ, മെഴുവേലി പഞ്ചായത്തുകളും, പടിഞ്ഞാറുഭാഗത്ത് ആറന്മുള, മെഴുവേലി പഞ്ചായത്തുകളുമാണ്.

## ഭൂപ്രകൃതി
അലയും, പുഴയും കൂടി സംഗമിക്കുന്ന പ്രദേശമാണ് മല്ലപ്പുഴശ്ശേരി. കുറച്ചു ഭാഗങ്ങളൊഴിച്ചാൽ ബാക്കി സ്ഥലമെല്ലാം മലമ്പ്രദേശമാണ്. പുണ്യനദിയായ പമ്പയുടെ സമ്പർക്കവും സാമീപ്യവും ഈ പ്രദേശത്തെ അതിമനോഹരമാക്കുന്നു.

## അവലംബം

## ഇതും കാണുക
*കേരളത്തിലെ ഗ്രാമപഞ്ചായത്തുകളുടെ പട്ടിക
## പുറമെ നിന്നുള്ള കണ്ണികൾ
*കേരള സർക്കാർ വെബ്സൈറ്റ്, മല്ലപ്പുഴശ്ശേരി ഗ്രാമപഞ്ചായത്ത് 

വർഗ്ഗം:പത്തനംതിട്ട ജില്ലയിലെ ഗ്രാമപഞ്ചായത്തുകൾ
ടി-കോശം

ലസികാണു എന്ന ഉപവിഭാഗത്തിൽ പെടുന്ന ശ്വേതരക്താണു ആണ് ടി-ലസികാണുക്കൾ അഥവാ ടി-കോശങ്ങൾ. ജന്തുക്കളിലെ രോഗപ്രതിരോധവ്യവസ്ഥയുടെ ഒരു മുഖ്യ വിഭാഗമായ അനുവർത്തന പ്രതിരോധത്തിന്റെ “സംഘാടകരായി” വർത്തിക്കുന്ന കോശമാണ് ടി-ലസികാണുക്കൾ. ഇതേ ധർമ്മം മൂലം, പ്രതിരോധ സങ്കേതത്തിന്റെ രണ്ട് കൈവഴികളായ കോശമാധ്യസ്ഥപ്രതിരോധത്തെയും ദ്രവീയപ്രതിരോധത്തെയും തമ്മിൽ ബന്ധിപ്പിക്കുന്ന കണ്ണികൂടിയാവുന്നുണ്ട് ഇവ.

ടി-കോശസ്വീകരിണികൾ എന്നറിയപ്പെടുന്ന ഒരുകൂട്ടം മാംസ്യങ്ങൾ ഇവയുടെ കോശസ്തരത്തിന്റെ ഉപരിതലത്തിൽ കാണപ്പെടുന്നു; ഇവയിലൂടെയാണ് ബിലസികാണുക്കളിൽ നിന്നും പ്രാകൃതിക കൊലയാളികോശങ്ങളിൽ നിന്നും ടി-കോശങ്ങളെ വേർതിരിച്ചറിയാനാകുന്നത്. ജനിക്കുന്നത് ബി-ലസികാണുക്കളെപ്പോലെ മജ്ജയിലെ രക്തജനകകലയിലാണെങ്കിലും ടി-കോശങ്ങൾ പൂർണവികാസം പ്രാപിക്കുന്നതും രോഗപ്രതിരോധപ്രവർത്തനങ്ങൾക്ക് സജ്ജമാകുന്നതും തൈമസ് ഗ്രന്ഥിയിലാണ്. ടി-ലസികാണുക്കളിലെ “ടി” തൈമസ് ഗ്രന്ഥിയെ സൂചിപ്പിക്കുന്നു.

വളർച്ചയുടെ പ്രാരംഭാവസ്ഥയിൽ തന്നെ തൈമസ് ഗ്രന്ഥിയിലേക്ക് കുടിയേറുന്ന ടി-കോശങ്ങൾ അവിടെ നിന്നും രോഗാണുക്കളെ നേരിടാനുള്ള ആവശ്യാനുസരണം പെരുകുകന്നു. കൈകാലുകളിലെ രക്തചംക്രമണ വ്യവസ്ഥയിൽ റോന്തുചുറ്റുന്ന ടി-കോശങ്ങളിൽ ചിലത് പ്രതിജനകങ്ങളുമായി സമ്പർക്കത്തിലേർപ്പെടുമ്പോൾ ഉത്തേജിതരാകുകയും പ്രതിരോധസ്മൃതികോശങ്ങളായി രൂപാന്തരപ്പെട്ട് ലസികാഗ്രന്ഥികളിലെ കോശശേഖരത്തിന്റെ ഭാഗമാകുകയും ചെയ്യുന്നു. പിന്നീട് ഇതേ അണുബാധ വീണ്ടുമുണ്ടാകുമ്പോൾ ആ അണുവിന്റെ പ്രതിജനകത്തെ കൃത്യമായി തിരിച്ചറിയുന്ന ശരീരം ഈ പ്രതിരോധസ്മൃതികോശങ്ങളെ ഉണർത്തി തിരിച്ചടിക്കുകയും ചെയ്യുന്നു.
കൈകാലുകളിലൂടെയൊഴുകുന്ന രക്തത്തിലെ ലസികാകോശങ്ങളിൽ ഏകദേശം 70-80% പൂർണവളർച്ചപ്രാപിച്ച ടി-കോശങ്ങളാണ്.

ടി-കോശങ്ങൾ രൂപപരമായും ധർമ്മപരമായും അനവധി വകഭേദങ്ങളിൽ കാണാം. മുഖ്യമായും ഇവ നാലുവിധമുണ്ട്. ഇവ കൂടാതെ പ്രാകൃതികകൊലയാളി കോശങ്ങളെയും ടി-ലസികാണുക്കളുടെ കൂട്ടത്തിൽ ഉൾപ്പെടുത്താറുണ്ട്. ടി-സഹായി കോശങ്ങൾ ടി-, ബി- ലസികാണുക്കളെ ഉത്തേജിപ്പിക്കുകയും പ്രവർത്തനം നിയന്ത്രിക്കുകയും ചെയ്യുന്നു. കോശവിഷകാരി ടി-ലസികാണു വൈറസ് ബാധിച്ച കോശങ്ങളെയും അർബുദ കോശങ്ങളെയും നേരിട്ടാക്രമിച്ച് നശിപ്പിക്കുന്നതിൽ മികവുള്ളവരാണ്. ദാമക ടി-ലസികാണു അണുബാധയ്ക്ക് എതിരെയുള്ള പ്രതിരോധ വ്യവസ്ഥയുടെ പ്രവർത്തനത്തിനു ശേഷം അതിനെ തിരിച്ച് സാധാരണ ആവസ്ഥയിലേക്ക് നിയന്ത്രിച്ചു കൊണ്ടുവരുകയും അമിത പ്രതിരോധ പ്രവർത്തനങ്ങളെ ദമനം (suppress) ചെയ്ത് സ്വയംപ്രതിരോധാവസ്ഥ ഉണ്ടാകാതെ നോക്കുകയും ചെയ്യുന്നു. γδ ടി-ലസികാണു അനുവർത്തന പ്രതിരോധം, സഹജപ്രതിരോധം എന്നിവയ്ക്കിടയിലെ കണ്ണിയായി വർത്തിക്കുന്നുണ്ടാവാമെന്ന് ഊഹിക്കപ്പെടുന്നു. പ്രാകൃതിക കൊലയാളികോശം വൈറസ് ബാധിച്ച കോശങ്ങളെയും അർബുദ കോശങ്ങളെയും കൊല്ലുന്നു.

## അവലംബം

വർഗ്ഗം:രക്താണുക്കൾ
സിംബിയൻ

മൊബൈൽ ഫോണുകൾക്കും ചെറിയ സ്മാർട്ട് ഫൊണുകൾക്കും വേണ്ടിയുള്ള നോക്കിയയുടെ ഒരു മൊബൈൽ ഓപ്പറേറ്റിംഗ് സിസ്റ്റമാണ് **സിംബിയൻ**. സിംബിയൻ ലിമിറ്റഡ് എന്ന് കമ്പനിയാണ് ഈ സോഫ്റ്റ്‌വെയർ നിർമ്മിച്ചത്. 1998-ൽ സിംബിയൻ ലിമിറ്റഡ് കൺസോർഷ്യം ഇറക്കിയ പേഴ്സണൽ ഡിജിറ്റൽ അസിസ്റ്റന്റിനുള്ള ഒ.എസാണിത്. 2008-ൽ സിംബിയൻ ലിമിറ്റഡിനെ നോക്കിയ കമ്പനി ഏറ്റെടുത്തു. പ്രൊപ്പ്രൈറ്ററി മാതൃകയിലുള്ള ഈ ഓപ്പറേറ്റിംഗ് സിസ്റ്റം സി++ പ്രോഗ്രാമിങ് ഭാഷയിലാണ് എഴുതിയിരിക്കുന്നത്. 'സിംബിയൻ ഒഎസ്, പ്ഷണി(Psion) കമ്പനി പുറത്തിറക്കിയ ഇപിഒസി(EPOC) ഒഎസിന്റെ പിൻഗാമിയാണ്, കൂടാതെ ആം പ്രൊസസറുകളിൽ മാത്രമായി ഇത് പുറത്തിറങ്ങി, എങ്കിലും റിലീസ് ചെയ്യാത്ത x86 പോർട്ട് നിലവിലുണ്ടായിരുന്നു. സാംസങ്, മോട്ടറോള, സോണി എറിക്‌സൺ തുടങ്ങി നിരവധി പ്രമുഖ മൊബൈൽ ഫോൺ ബ്രാൻഡുകളും എല്ലാറ്റിനുമുപരിയായി നോക്കിയയും സിംബിയൻ ഉപയോഗിച്ചിരുന്നു. ഫുജിറ്റ്സു, ഷാർപ്പ്, മിത്സുബിഷി എന്നിവയുൾപ്പെടെയുള്ള ബ്രാൻഡുകൾ ജപ്പാനിലും ഇത് പ്രചരിച്ചിരുന്നു. സ്‌മാർട്ട്‌ഫോൺ വ്യവസായം സ്ഥാപിച്ച ഒരു പയനിയർ എന്ന നിലയിൽ, 2010 അവസാനം വരെ, സ്‌മാർട്ട്‌ഫോണുകൾ പരിമിതമായ ഉപയോഗത്തിലായിരുന്ന ഒരു സമയത്ത്, ഐഒഎസ്, ആൻഡ്രോയിഡ് എന്നിവയെ പിന്തള്ളി, ലോകമെമ്പാടുമുള്ള ശരാശരിയിൽ ഏറ്റവും ജനപ്രിയമായ സ്‌മാർട്ട്‌ഫോൺ ഒഎസായിരുന്നു ഇത്. വടക്കേ അമേരിക്കയിൽ ഇത് അത്ര ജനപ്രിയമായിരുന്നില്ല.

സിംബിയൻ ഒഎസ് പ്ലാറ്റ്‌ഫോം രണ്ട് ഘടകങ്ങളാൽ രൂപപ്പെട്ടതാണ്: ഒന്ന് മൈക്രോകെർണൽ അധിഷ്ഠിത ഓപ്പറേറ്റിംഗ് സിസ്റ്റവും അനുബന്ധ ലൈബ്രറികളും, മറ്റൊന്ന് ഉപയോക്തൃ ഇന്റർഫേസും (മിഡിൽവെയർ ആയി), ഇത് ഒഎസിന് മുകളിൽ ഗ്രാഫിക്കൽ ഷെൽ നൽകുന്നു. നോക്കിയ നിർമ്മിച്ച എസ്60 (മുമ്പ് സീരീസ് 60) പ്ലാറ്റ്‌ഫോമാണ് ഏറ്റവും പ്രമുഖമായ ഉപയോക്തൃ ഇന്റർഫേസ്, 2002-ൽ ആദ്യമായി പുറത്തിറക്കുകയും മിക്ക നോക്കിയ സിംബിയൻ ഉപകരണങ്ങൾക്ക് ശക്തി പകരുകയും ചെയ്തു. എസ്60-ൽ നിന്നുള്ള പരമ്പരാഗത കീബോർഡ് ഇന്റർഫേസിനുപകരം പേന അടിസ്ഥാനമാക്കിയുള്ള ഉപകരണങ്ങളിൽ ശ്രദ്ധ കേന്ദ്രീകരിച്ചിരുന്ന മോട്ടറോളയും സോണി എറിക്‌സണും കൂടുതലായി ഉപയോഗിക്കുന്ന ഒരു മത്സരിക്കുന്ന ഉപയോക്തൃ ഇന്റർഫേസായിരുന്നു യുഐക്യൂ(UIQ). ജാപ്പനീസ് വിപണിയിലെ കാരിയർ എൻടിടി ഡോകോമോ(NTT DoCoMo)-യിൽ നിന്നുള്ള എംഒഎപി(എസ്)(MOAP(S)) പ്ലാറ്റ്‌ഫോമായിരുന്നു മറ്റൊരു ഇന്റർഫേസ്.  ഈ വ്യത്യസ്‌ത ഇന്റർഫേസുകളുടെ പ്രയോഗങ്ങൾ സിംബിയൻ ഒഎസിന് മുകളിൽ നിർമ്മിച്ചിട്ടുണ്ടെങ്കിലും അവ പരസ്പരം പൊരുത്തപ്പെടുന്നില്ല. 2004-ൽ സിംബിയൻ ലിമിറ്റഡിന്റെ ഏറ്റവും വലിയ ഓഹരിയുടമയായി നോക്കിയ, 2008-ൽ മുഴുവൻ കമ്പനിയും വാങ്ങിച്ചു.ലാഭേച്ഛയില്ലാതെ പ്രവർത്തിക്കുന്ന സിംബിയൻ ഫൗണ്ടേഷൻ പിന്നീട് സിംബിയൻ ഒഎസിന്റെ റോയൽറ്റി രഹിത പിൻഗാമിയാക്കാൻ സൃഷ്ടിക്കപ്പെട്ടു. പ്ലാറ്റ്‌ഫോം ഏകീകരിക്കാൻ ശ്രമിച്ച്, എസ്60 ഫൗണ്ടേഷന്റെ പ്രിയപ്പെട്ട ഇന്റർഫേസായി മാറുകയും  യുഐക്യൂ വികസനം നിർത്തുകയും ചെയ്തു. ടച്ച്‌സ്‌ക്രീൻ ഫോക്കസ് ചെയ്‌ത സിംബിയൻ^1 (അല്ലെങ്കിൽ S60 5-ാം പതിപ്പ്) 2009-ൽ സൃഷ്‌ടിക്കപ്പെട്ടു. ജാപ്പനീസ് വിപണിയിൽ ഫൗണ്ടേഷനിലെ അംഗങ്ങളിൽ ഒരാളായ എൻടിടി ഡോകോമോ ആണ് സിംബിയൻ^2 (MOAP അടിസ്ഥാനമാക്കി) ഉപയോഗിച്ചത്. എസ്60 5-ാം പതിപ്പിന്റെ പിൻഗാമിയായി 2010-ൽ സിംബിയൻ^3 പുറത്തിറങ്ങി, അപ്പോഴേക്കും അത് പൂർണ്ണമായും സ്വതന്ത്ര സോഫ്റ്റ്‌വെയറായി മാറി. ഒരു കുത്തക ഓപ്പറേറ്റിംഗ് സിസ്റ്റത്തിൽ നിന്ന് ഒരു സ്വതന്ത്ര സോഫ്‌റ്റ്‌വെയർ പ്രോജക്റ്റിലേക്കുള്ള മാറ്റം ചരിത്രത്തിലെ ഏറ്റവും വലിയ ഒന്നാണെന്ന് വിശ്വസിക്കപ്പെടുന്നു.സിംബിയൻ^3 2011-ൽ അന്ന, ബെല്ലെ എന്നീ അപ്ഡേറ്റുകൾ ലഭിച്ചു.
## അവലംബം

## അവലംബം
വർഗ്ഗം:മൊബൈൽ ഫോൺ ഓപ്പറേറ്റിംഗ് സിസ്റ്റങ്ങൾ
മുതീരി

മലപ്പുറം ജില്ലയിലെ വണ്ടൂർ നിയമസഭാ മണ്ഡലത്തിലെ പോരൂർ ഗ്രാമപഞ്ചായത്തിലെ ചാത്തങ്ങോട്ടുപുറം ഭാഗത്തെ രണ്ടാം വാർഡിലെ പ്രദേശമാണ് **മുതീരി**. ചേരിപറമ്പ്, നിരന്നപറമ്പ്, എടപ്പുലം, പാലക്കോട് തുടങ്ങിയവയാണ് തൊട്ടടുത്ത പ്രദേശങ്ങൾ. ഏകദേശം 13 കി.മി. പടിഞ്ഞാറോട്ടു സഞ്ചരിച്ചാൽ മഞ്ചേരിയിലേക്കും 5 കി.മി. കിഴക്കോട്ട് സഞ്ചരിച്ചാൽ വണ്ടൂരിലുമത്താം.
യു.എം.എ.എൽ.പി.എസ് എന്ന നാലാം തരം വരെയുള്ള സ്കൂളും റായത്തുൽ ഇസ്‌ലാം എന്ന 12 ആം തരം വരെയുള്ള മദ്രസയുമാണ് ഇവിടത്തെ വിദ്യാഭ്യാസ സ്ഥാപനങ്ങൾ. റഹ്മാനിയ്യ ജുമാ മസ്ജിദും ശ്രീ കരിങ്കാളികാവ് ക്ഷേത്രവുമാണ് ആരാധനാലയങ്ങൾ.

## വിദ്യാഭ്യാസ സ്ഥാപനങ്ങൾ

# യു.എം.എ.എൽ.പി.എസ് ചാത്തേട്ടുപുറം

# റായത്തുൽ ഇസ്‌ലാം മദ്രസ

## ആരാധനാലയങ്ങൾ

# റഹ്മാനിയ്യ ജുമാ മസ്ജിദ്
# ശ്രീ കരിങ്കാളികാവ് ക്ഷേത്രം
## അവലംബം

## പുറത്തേക്കുള്ള കണ്ണികൾ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ഹൊവാർഡ് സിൻ

അമേരിക്കക്കാരനായ പ്രശസ്ത ചരിത്രകാരനും സാമൂഹ്യപ്രവർത്തകനുമായിരുന്നു **ഹൊവാർഡ് സിൻ**(ആഗസ്റ്റ് 24, 1922 – ജനുവരി 27, 2010). പുകഴ്പെറ്റ അമേരിക്കൻ സാമ്രാജ്യത്വത്തിന്റെ ഇരുണ്ടവശം ചിത്രീകരിക്കുന്ന "അമേരിക്കൻ ഐക്യനാടുകളുടെ ജനകീയ ചരിത്രം" എന്ന കൃതിയിലൂടെയാണ് ഹൊവാർഡ് സിൻ ലോക പ്രശസ്തനാകുന്നത്. 1964 മുതൽ 1988 വരെ ബോസ്റ്റൺ യൂണിവേഴ്സിറ്റിയിലെ രാഷ്ട്രതന്ത്ര വിഭാഗം പ്രൊഫസറായിരുന്ന ഇദ്ദേഹം ചരിത്രകാരൻ, എഴുത്തുകാരൻ, നാടകകൃത്ത്, ബുദ്ധിജീവി, ഇടതുപക്ഷ അരാജകവാദ പ്രവർത്തകൻ എന്നിങ്ങനെ വിവിധ നിലകളിൽ പ്രസിദ്ധനായിരുന്നു.

## ജീവിതം
അമേരിക്കയിലെ ന്യൂയോർക്ക് നഗരത്തിലെ ബ്രൂക്ലിൻ എന്ന സ്ഥലത്ത് ഒരു ജൂത - കുടിയേറ്റ കുടുംബത്തിൽ എഡ്ഢി സിന്നിന്റെയും ജെന്നി സിന്നിന്റെയും മകനായി ഹൊവാർഡ് സിൻ ആഗസ്റ്റ് 24, 1922 ന് ജനിച്ചു. മക്കളെ പോറ്റുന്ന ചെലവ് കണ്ടെത്താൻ ബുദ്ധിമുട്ടിയിരുന്ന, ഫാക്ടറി തൊഴിലാളികളായിരുന്ന, ഹൊവാർഡ് സിന്നിന്റെ മാതാപിതാക്കൾ വളരെ കഷ്ടപ്പെട്ടാണെങ്കിലും അദ്ദേഹത്തെ പഠിപ്പിച്ചു. രണ്ടാം ലോകമഹായുദ്ധത്തിൽ വ്യോമസേനയിലെ സേവനത്തിന് ശേഷം അദ്ദേഹം ന്യൂയോർക്ക് സർവ്വകലാശാലയിൽ നിന്ന് ചരിത്രത്തിൽ ബിരുദവും കൊളംബിയ യൂണിവേഴ്സിറ്റിയിൽ നിന്ന് ബിരുദാനന്തര ബിരുദവും ഗവേഷണ ബിരുദവും എടുത്തു. ഭാര്യ റോസ്ലിൻ സിൻ 2008 ൽ അന്തരിച്ചു. മകൾ മൈലാ കബത് സിൻ മകൻ ജെഫ് സിൻ. "അരാജകവാദത്തിന്റെ ചിലത്, സോഷ്യലിനത്തിന്റെ ചിലത്, ജനാധിപത്യ സോഷ്യലിസത്തിന്റെ അംശം " ഇവ തന്നിലുണ്ടെന്ന് സിൻ തന്നെ അഭിപ്രായപ്പെട്ടിട്ടുണ്ട്.

## സാഹിത്യ സംഭാവനകൾ
പൌര സ്വാതന്ത്ര്യത്തെ കുറിച്ചും പൌരാവകാശത്തെക്കുറിച്ചും യുദ്ധക്കെടുതികളെകുറിച്ചും വിശദീകരിക്കുന്നലേഖനങ്ങളും നാടകങ്ങളുമായി  ഇരുപതിലധികം പുസത്കങ്ങൾ അദ്ദേഹം രചിച്ചിട്ടുണ്ട്. "ചലിക്കുന്ന ട്രെയിനിൽ നിങ്ങൾക്ക് നിഷ്പക്ഷനായിരിക്കാനാവില്ല" എന്ന അദ്ദേഹത്തിന്റെ സ്മരിണിക ഡോക്യുമെന്ററിയായിട്ടുണ്ട്.
പൌരാവകാശങ്ങലെക്കുറിച്ചുള്ള അദ്ദേഹത്തിന്റെ ക്ലാസ്സുകൾ പ്രസിദ്ധങ്ങളായിരുന്നു. 1980 ൽ അദ്ദേഹം പ്രസിദ്ധീകരിച്ച അമേരിക്കൻ ഐക്യനാടുകളുടെ ജനകീയ ചരിത്രമാണ് അദ്ദേഹത്തിന്റെ ഏറ്റവും പ്രസിദ്ധമായ പുസ്തകം. അമേരിക്കയിലെ ആദിമ നിവാസികളെ യൂറോപ്യൻ അമേരിക്കൻ കയ്യേറ്റക്കാർ തകർത്തെറിഞ്ഞതിന്റെ ചരിത്രത്തോടൊപ്പം അമേരിക്കയിലെ അടിമകൾ അടിമത്തത്തിനെതിരായി നടത്തിയ, മുതലാളിത്തത്തിനെതിരായി തൊഴിലാളികൾ നടത്തിയ, സ്ത്രീകൾ പുരുഷമേധാവിത്വ ക്രമത്തിനെതിരെ നടത്തിയ, കറുത്തവർ വെള്ളക്കാർക്കെതിരെ നടത്തിയ നിരവധി സമരചരിത്രങ്ങൾ സിൻ തന്റെ ഈ പുസ്തകത്തിൽ വിവരിക്കുന്നു.

## സാമൂഹ്യ-രാഷ്ട്രീയ ഇടപെടലുകൾ
ഫാസിസത്തിനെതിരായി പൊരുതുവാനുള്ള ആവേശം നിമിത്തം സിൻ അമേരിക്കൻ വ്യോമസേനയിൽ ചേരുകയും അതിലെ ബോംബിങ്ങ് സ്ക്വാഡിലെ അംഗമായി ഇരുന്നുകൊണ്ട് ബെർലിൻ, ചെക്കസ്ലോവാക്യ,ഹങ്കറി, റയാൻ തുടങ്ങിയ ഇടങ്ങളിൽ ബോംബ് വർഷിക്കുന്നതിൽ പങ്കാളിയാവുകയും ചെയ്തു. തന്റെ ഗവേഷണ ബിരുദാന്തര ഗവേഷണത്തിന്റെ ഭാഗമായി ഈ കൃത്യങ്ങളെക്കറിച്ച് പഠിക്കേണ്ടി വന്ന സിന്നിന് ഇതിൽ പശ്ചാത്താപം തോന്നുകയും യുദ്ധത്തിന്റെ രാഷ്ട്രീയത്തിന്റെ ഭീകരത വെളിപ്പെടുകയും ചെയ്തു. അദ്ദേഹത്തിന്റെ 'ചരിത്രത്തിന്റെ രാഷ്ട്രീയം' എന്ന കൃതി ഈ വിചിന്തനങ്ങളുടെ പ്രതിഫലനമാണ്. ഹിരോഷിമ-നാഗസാക്കി ആറ്റം ബോംബ് വർഷം, വിയറ്റ്നാം, അഫ്ഗാൻ, ഇറാക്ക് യുദ്ധങ്ങൾ തുടങ്ങിയവയെ എല്ലാം അപലപിക്കാനും യുദ്ധവിരുദ്ധ പ്രസ്ഥാനത്തിന് ശക്തിപകരാനും ഈ അനുഭവങ്ങൾ അദ്ദേഹത്തിന്റെ കരുത്തായി.  നോം ചോംസ്കി അടക്കമുള്ള പ്രസിദ്ധരായ പല ചിന്തകർക്കും പ്രചോദനമായി വർത്തിക്കാനും ഹൊവാർഡ് സിന്നിന് കഴിഞ്ഞിട്ടുണ്ട്.

## അവലംബം

  

വർഗ്ഗം:1922-ൽ ജനിച്ചവർ
വർഗ്ഗം: 2010-ൽ മരിച്ചവർ
വർഗ്ഗം:ഓഗസ്റ്റ് 24-ന് ജനിച്ചവർ
വർഗ്ഗം:ജനുവരി 27-ന് മരിച്ചവർ

വർഗ്ഗം:അമേരിക്കൻ എഴുത്തുകാർ
വർഗ്ഗം:പുരുഷ ഫെമിനിസ്റ്റുകൾ
വർഗ്ഗം:ജൂത സോഷ്യലിസ്റ്റുകൾ
കേൾവിശക്തി

കേൾക്കാനുള്ള കഴിവിനെയാണ് **കേൾവിശക്തി** എന്ന് പറയുന്നത്. ശബ്ദതരംഗങ്ങളെ ചെവി പോലുള്ള അവയവം ഉപയോഗിച്ച് ഗ്രഹിക്കുന്നതാണ് കേൾവി. ചെവിയാണ് ശബ്ദം കേൾക്കാനുള്ള അവയവം. **കേൾക്കാനുള്ള കഴിവ്** നഷ്ടപ്പെട്ട അവസ്ഥയെയാണ് **[[ബധിരത]]** എന്ന് പറയുന്നത്. പരമ്പരാഗതമായ പഞ്ചേന്ദ്രിയങ്ങളിൽ ഒന്നാണ് കേൾവി അഥവാ ശ്രവണം എന്നത്. 

ചെവിയുടെ കഴിവനുസരിച്ച് കേൾവിശക്തി കൂടിയും കുറഞ്ഞുമിരിക്കും. അന്തരീക്ഷത്തിൽ തരംഗങ്ങളായി സഞ്ചരിക്കുന്ന ശബ്ദത്തെ ചെവിയിലെത്തിക്കാൻ കഴിയുന്നരീതിയിലാണ് ചെവിയുടെ പുറംഭാഗം അഥവാ ബാഹ്യകർണം ഉള്ളത്. ശബ്ദതരംഗങ്ങൾ ചെവിയിലെ കർണപടത്തിൽ തട്ടുന്നു. കർണപടത്തിന്റെ വിറയൽ ഇന്കസ്, മാലിസ് സ്റ്റേപ്പിസ് എന്നീ ചെറിയ '''അസ്ഥികളിലൂടെയും''' സഞ്ചരിച്ച് തലച്ചോറിലെത്തുന്നു. കണ്ണാണ് പഞ്ചേന്ദ്രിങ്ങളിൽ പ്രധാനം തലച്ചോറിലേക്ക് ഏറ്റവും കൂടുതൽ സന്ദേശം അയയ്ക്കുന്നത് കണ്ണാണ്. അതുകഴിഞ്ഞാൽ പിന്നെ രണ്ടാം സ്ഥാനം ചെവിക്കാണ്. രാസമാറ്റത്തിലുപരി, സ്പർശനത്തെപ്പോലെ ഭൌതിക മാറ്റത്തിലൂടെയാണ്, ഭൌതികാനുഭൂതിയിലൂടെയാണ്, കേൾവിയിൽ ശബ്ദം തിരിച്ചറിയുന്നത്. 

മനുഷ്യന് കണ്ണ് എന്നപോലെയാണ് ചില ജീവികൾക്ക് ചെവി. അതില്ലാതെ അവർക്ക് ജീവിക്കാനാകില്ല. ഉദാഹരണം വവ്വാൽ. വവ്വാലിന് രാത്രിസമയത്ത് ഉപയോഗിക്കാനാകുന്ന ഇന്ദ്രിയം അതിന്റെ ചെവിയാണ്. അവയുണ്ടാക്കുന്ന മനുഷ്യനുകേൾക്കാനാകാത്ത ശബ്ദം തട്ടിതിരിച്ചുവരുന്നതറിഞ്ഞാണ് അവ വഴിയിലെ തടസ്സങ്ങൾ അറിയുന്നത്. ഈ ശബ്ദത്തിന് അൾട്രാസൗണ്ട് എന്നുപറയും. വവ്വാലുകളെ കൂടാതെ ചില ജീവികൾക്കും ഈ ശബ്ദം കേൾക്കാം. പൂച്ച തന്നെ ഇതിനൊരുദാഹരണമാണ്. 

ഓഡിയോമീറ്റർ ഉപയോഗിച്ച് നടത്തുന്ന പെരുമാറ്റപരമായ പരിശോധനകളിലൂടെ കേൾവി അളക്കാം. ശ്രവണത്തിന്റെ ഇലക്ട്രോഫിസിയോളജിക്കൽ പരിശോധനകൾ ബോധരഹിതരായ വ്യക്തികളിലും കേൾവി പരിധികൾ കൃത്യമായി നിർണയിക്കാൻ സഹായിക്കുന്നു. ഇത്തരത്തിലുള്ള പരിശോധനകളിൽ ഓഡിറ്ററി ബ്രെയിൻസ്റ്റം ഇവോക്ക്ഡ് പോട്ടൻഷ്യൽസ് (ABR), ഒട്ടോആക്കൂസ്റ്റിക് എമിഷൻസ് (OAE), ഇലക്ട്രോകോക്ലിയോഗ്രഫി (ECochG) എന്നിവ ഉൾപ്പെടുന്നു. ഈ പരിശോധനകളിലെ സാങ്കേതിക പുരോഗതികൾ ശിശുക്കൾക്കുള്ള കേൾവി സ്ക്രീനിംഗ് വ്യാപകമാകാൻ സഹായിച്ചിട്ടുണ്ട്.

ഓഡിയോളജിക്കൽ ഹിയറിംഗ് ടെസ്റ്റ് ഫംഗ്ഷൻ അല്ലെങ്കിൽ ഹിയറിംഗ് എയ്ഡ് ആപ്ലിക്കേഷൻ ഉൾക്കൊള്ളുന്ന മൊബൈൽ ആപ്പുകൾ ഉപയോഗിച്ചും കേൾവി അളക്കാം. ഈ ആപ്പുകൾ ഉപയോക്താവിന് വ്യത്യസ്ത ഫ്രീക്വൻസികളിൽ (ഓഡിയോഗ്രാം) കേൾവി പരിധി അളക്കാൻ അനുവദിക്കുന്നു. അളവുകളിൽ പിഴവുകൾ ഉണ്ടാകാമെങ്കിലും കേൾവിക്കുറവ് കണ്ടെത്താൻ സാധിക്കും.

2050ഓടെ ഏകദേശം 2.5 ബില്യൺ ആളുകൾക്ക് ഏതെങ്കിലും തോതിലുള്ള കേൾവിക്കുറവ് ഉണ്ടാകുമെന്ന് കണക്കാക്കപ്പെടുന്നു, കൂടാതെ 700 മില്യണിലധികം ആളുകൾക്ക് കേൾവി പുനരധിവാസം ആവശ്യമായി വരും.

ലോകമെമ്പാടും 5–19 വയസ്സുള്ള ഏകദേശം 95.1 മില്യൺ കുട്ടികൾ കേൾവിക്കുറവോടെ ജീവിക്കുന്നു.

പരിഹരിക്കപ്പെടാത്ത കേൾവിക്കുറവ് വർഷംതോറും ഏകദേശം 1 ട്രില്യൺ യുഎസ് ഡോളറിന്റെ ആഗോള ചെലവിന് കാരണമാകുന്നു.

അസുരക്ഷിതമായ കേൾവി രീതികൾ കാരണം 1 ബില്യൺ യുവാക്കളിൽ അധികം സ്ഥിരമായും ഒഴിവാക്കാനാകുന്നതുമായ കേൾവിക്കുറവിന് അപകടസാധ്യതയുണ്ട്.

ലോകമെമ്പാടും ചെവി-കേൾവി പരിചരണ സേവനങ്ങൾ വ്യാപിപ്പിക്കാൻ ഒരാൾക്ക് വർഷത്തിൽ 1.40 യുഎസ് ഡോളറിനും താഴെയുള്ള അധിക നിക്ഷേപം മതി.

10 വർഷത്തെ കാലയളവിൽ, ഓരോ 1 യുഎസ് ഡോളർ നിക്ഷേപത്തിനും ഏകദേശം 16 യുഎസ് ഡോളറിന്റെ തിരിച്ചടി ലഭിക്കുമെന്നത് പ്രതീക്ഷിക്കപ്പെടുന്നു (World Health Organization).
വർഗ്ഗം:ശബ്ദം
ക്രാന്തിവൃത്തം

തുടർച്ചയായി വർഷം മുഴുവൻ ആകാശപ്രതിഭാസങ്ങളെ ഭൂമിയിൽ നിന്നും ശ്രദ്ധിക്കുന്ന ഒരു നിരീക്ഷകന് സൂര്യനും മറ്റ് ഗ്രഹങ്ങളും ആകാശത്തിലൂടെ സഞ്ചരിക്കുന്ന പാതയിൽ വ്യത്യാസം വന്നു കൊണ്ടിരിക്കുന്നതായി കാണാം. ഭൂമി അതിന്റെ സാങ്കൽപിക അച്ചുതണ്ടിൽ ദൈനികചലനത്തോടൊപ്പം സൗരയൂഥത്തിൽ സൂര്യന് ചുറ്റും ഒരു വർഷം കൊണ്ട് ഒരു പരിക്രമണം പൂർത്തിയാക്കുന്നു. ഭൂമിയുടെ സാങ്കൽപിക അച്ചുതണ്ട് പരിക്രമണപഥത്തിന്ന് ലംബമല്ല. മറിച്ച് 23.5 ഡിഗ്രി ചരിവ് ഉണ്ട്. ഇക്കാരണത്താൽ ഖഗോളമദ്ധ്യരേഖയും പരിക്രമണപഥവും തമ്മിൽ 23.5 ഡിഗ്രി കോണുണ്ടാക്കുന്നു. പ്രത്യക്ഷത്തിൽ ഭൂമിയിൽ നിന്നും നിരീക്ഷിക്കുന്ന ഒരാൾക്ക് സൂര്യന്റെയും ഗ്രഹങ്ങളുടെയും സഞ്ചാരപഥം തെക്ക് വടക്കായി മാറിക്കൊണ്ടിരിക്കുന്നതായി കാണാം. ഇങ്ങനെ മാറിക്കൊണ്ടിരിക്കുന്ന സഞ്ചാര പഥത്തിന്ന്  **ക്രാന്തിവൃത്തം** (Ecliptic) എന്ന് പറയുന്നു. ഇത് **ക്രാന്തിപഥം** എന്ന പേരിലും അറിയപ്പെടുന്നു. മറ്റൊരു രീതിയിൽ, പ്രത്യക്ഷത്തിൽ സൂര്യൻ വാർഷികചലനം നടത്തുന്ന ഖഗോളത്തിലെ മഹാവൃത്തം എന്ന് കൂടി ക്രാന്തവൃത്തത്തെ പറയാം. 

ക്രാന്തിപഥവും ഖഗോളമദ്ധ്യരേഖയും തമ്മിൽ ഖഗോളത്തിൽ രണ്ട് ബിന്ദുക്കളിൽ പരസ്പരം ഖണ്ഡിക്കുന്നു. സൂര്യൻ ഖഗോളമദ്ധ്യരേഖയെ തെക്ക് നിന്നും വടക്കോട്ട് ഖണ്ഡിക്കുന്നതിന്ന് മേഷാദി അല്ലെങ്കിൽ വസന്തവിഷുവം (Vernal Equinox)​  എന്നും വടക്ക് നിന്നും തെക്കോട്ട് ഖണ്ഡിക്കുന്നതിന്ന് ശരത്‌വിഷുവം (Autumnal Equinox) എന്നും പറയുന്നു. ആദ്യത്തേത് മാർച്ച് 21ന്നും രണ്ടാമത്തേത് സെപ്തംബർ 22 ന്നും നടക്കുന്നു. ആദ്യത്തേതിനെ മേഷാദി (Point of Aries) എന്നും രണ്ടാമത്തേതിനെ തുലാവിഷുവം (Point of Libra) എന്നും പറയാം. 

ഭൂമിക്ക് ചുറ്റും ചന്ദ്രൻ സഞ്ചരിക്കുന്ന പാതയ്ക്ക് ക്രാന്തിവൃത്തവുമായി 5 ഡിഗ്രി 9 മിനുട്ട് ചരിവുണ്ട്. ഇക്കാരണത്താൽ ചന്ദ്രൻ പലപ്പോഴും സൗരപാതയെ അല്ലെങ്കിൽ ക്രാന്തിവൃത്തത്തെ മുറിച്ച് കടക്കും. മുറിച്ച് കടക്കുന്ന ബിന്ദു ഭൂമിയിൽ നിന്നും നോക്കുന്നവർക്ക് ഒരേ രേഖയിൽ വന്നാൽ ഗ്രഹണം നടക്കുന്നു.

ഭൂമി ഭ്രമണ പരിക്രമണങ്ങൾ നടത്തുമ്പോൾ അതിന്റെ അക്ഷം ഖഗോളത്തിൽ നേരിയ തോതിൽ ചാഞ്ചാടുന്നുണ്ട്(Wobbling). ഈ പ്രതിഭാസത്തിന്ന് പുരസ്സരണം (Precession) എന്ന് പറയും. 72 വർഷം കൊണ്ട് ഒരു ഡിഗ്രി കണ്ട് അക്ഷം പടിഞ്ഞറോട്ട് നീങ്ങുന്നു. അതായത് ഏതാണ്ട് 25920 വർഷങ്ങൾ കൊണ്ട് അക്ഷം ഖഗോളത്തിൽ ഒരു മഹാവൃത്തം വരക്കുന്നു. ഇക്കാരണത്താൽ വസന്തവിഷുവം മേഷാദിയിൽ നിന്നും ഏഴ് ഡിഗ്രിയോളം മാറിയും ശരത്ത് വിഷുവം കന്നിരാശിയിൽ നിന്നും ഏഴ് ഡിഗ്രി മാറിയുമാണ് ഇപ്പോൾ ഉള്ളത്. അങ്ങനെ നോക്കിയാൽ ഭൂമിയുടെ വടക്ക് വശം എല്ലയ്പോഴും ധ്രുവനക്ഷത്രത്തിന്റെ നേർക്ക്  ആയിരിക്കുകയില്ല. അതും മാറിക്കൊണ്ടേയിരിക്കും.

## ക്രാന്തിവൃത്തത്തിന്റെ വിഭജനം (ഭാരതീയക്രമം)

### ചതുർത്ഥാംശകങ്ങൾ അഥവാ ക്രാന്തിപാദങ്ങൾ
360 ഭാഗ(ഡിഗ്രി) കോണളവുള്ള ഒരു പൂർണ്ണവൃത്തമാണു് ക്രാന്തിവൃത്തം.  സായനമേഷാദിയിൽനിന്നും കിഴക്കേ ദിശയിലാണു് ഈ കോൺ അളക്കുന്നതു്.  ഈ വൃത്തത്തെ നാലു സമഭാഗങ്ങളായി വിഭജിക്കാമെങ്കിൽ ഓരോ ഭാഗത്തിനും ഒരു മട്ടകോണിന്റെ അളവുണ്ടായിരിക്കും. ഇതിൽ 0 മുതൽ 90 വരെയും (ഒന്നാം ചതുർത്ഥാംശകം(quadrant)) 180 മുതൽ 270 വരെയും (രണ്ടാം ചതുർത്ഥാംശകം)(ഡിഗ്രി) ഉള്ള മട്ടങ്ങളെ ഓജപാദങ്ങൾ (ഒറ്റക്കാലുകൾ) എന്നും 90 മുതൽ 180 വരെയും (മൂന്നാം ചതുർത്ഥാംശകം) 270 മുതൽ 360 വരെയും (നാലാം ചതുർത്ഥാംശകം)ഉള്ള മട്ടങ്ങളെ യുഗ്മപാദങ്ങൾ (ഇരട്ടക്കാലുകൾ)എന്നും വിളിക്കുന്നു. സൂര്യചന്ദ്രന്മാരുടേയോ ഗ്രഹങ്ങളുടേയോ വിഷുവൽഭോഗം(Right ascension) കണക്കാക്കാൻ അവ ഓജപാദങ്ങളിലാണെങ്കിൽ അവയുടെ പ്രാണകലാന്തരം(അഥവാ ഗ്രഹപാതം) സ്ഫുടത്തിൽനിന്നും കുറയ്ക്കുകയും യുഗ്മപാദങ്ങളിലാണെങ്കിൽ കൂട്ടുകയും ചെയ്യുന്നു.

വർഗ്ഗം:ജ്യോതിശാസ്ത്രം
സൂറിനാം തവള

പിപ്പിഡൈ കുടുംബത്തിൽപ്പെട്ട ഒരിനം പേക്കാന്തവളയാണ് **സൂറിനാം തവള**(ഇംഗ്ലീഷ്:**Surinam Toad** അഥവാ **Star Fingered Toad**). സൂറിനാം തവളകളെ  പിപ്പിനൈ(Pipinae) എന്ന ഉപകുടുംബത്തിലെ പിപ്പ(Pipa) എന്ന ജനുസ്സിലാണുൾപ്പെടുത്തിയിരിക്കുന്നത്. തെക്കെ അമേരിക്കയുടെ വടക്കൻ പ്രദേശങ്ങളിലാണ് ഇവയെ കൂടുതലായും കണ്ടു വരുന്നത്. പിപ്പിഡൈ കുടുംബത്തിൽപ്പെട്ട മറ്റിന്നം തവളകളെ പ്പോലെ ഇവയും വെള്ളത്തിൽ മാത്രമാണ് കഴിയുന്നത്.

## ശരീര ഘടന
കാഴ്കയിൽ ഈ തവളകൾക്ക് ഒരു ഇലയോടാണ് സാദൃശ്യം. പരന്ന ശരീരത്തിൽ തവിട്ട് പുള്ളികൾ ധാരാളമായി കാണാം. വിസ്താരമുള്ള കാലുകളിൽ  അംഗുലചർമ്മം വിരലുകളോട് ഒട്ടി ഇരിക്കുന്നു, ചെറിയ വിരലുകളിൽ ഈ അംഗുലചർമ്മം ചേർന്നിരിക്കുന്നതിനാൽ ഒരു നക്ഷത്രത്തിനോട് സാദൃശ്യം തോനിപ്പിക്കും. 20 സെന്റിമീറ്റർ വരെ വലിപ്പം വയ്ക്കാറുണ്ട്.
## പ്രത്യുത്പാദനം

സവിശേ​ഷമായ ഒരു പ്രത്യുത്പാദന രീതിയാണ് സൂറിനാം തവളകൾക്കുള്ളത്. മറ്റു തവളകളെപ്പോലെ കരഞ്ഞ് ശബ്ദമുണ്ടാക്കിയല്ല ഈ തവളകൾ ഇണയെ ആകർഷിക്കുന്നത്. പൊതുവെ ജലത്തിൽ കഴിയുന്ന ഇവ തുളച്ചുകയറുന്ന *ക്ലിക്* ശബ്ദത്തോ​ടെ ജിഹ്വാസ്ഥിപരമായ എല്ല് വെള്ളത്തിൽ​ വേ​ഗത്തിൽ നീക്കിയാണ് ഇണയെ ആകർഷിക്കുന്നത്. ഇണചേരുന്ന സമയം വെള്ളത്തിലുണ്ടാകുന്ന ഓളങ്ങളിൽ പെൺതവളകൾ 3-10 മുട്ടകളിടുന്നു. ആൺ തവളകളുടെ വെള്ളത്തിലൂടെയുള്ള സഞ്ചാരത്തിന്റെ ഫലമായി ഈ മുട്ടകൾ പെൺ തവളയുടെ പുറത്തെ ത്വക്കിൽ പറ്റിചേരുന്നു. ഈ മുട്ടകളെ തൊക്കിലുള്ള ഒരു ആവരണം മൂടപ്പെടുകയും ചെയ്യുന്നു. ഈ അവരണത്തിനുള്ളിൽ മുട്ടകൾ ദിനങ്ങളോളം സൂക്ഷിക്കപ്പെടുന്നു. ഈ മുട്ടകൾ തവളയുടെ പുറത്തിരിക്കുന്നതിന് തേ​ൻകൂടിന്റെ രൂപത്തിലാണ്.  വാൽമാക്രികൾ വരെ ഈ കൂട്ടിനുള്ളിലിരുന്നാണ് സംരക്ഷിക്കുന്നത്, തവളകളായി ആണ് ഒരോ ജീവിയും ഈ കൂട് വിടുന്നത് ഏകദേശം രണ്ട് സെന്റിമീറ്റർ വരെ വലിപ്പം കാണും ഈ ചെറുതവളകൾക്ക്.

## ഇനങ്ങൾ
**Pipa Arrabali* **(അറബൽ സൂറിനാം തവള)**
**Pipa Aspera* **(അൽബിന സൂറിനാം തവള)**
**Pipa Carvalhoi* **(കരവല്ലൊ സൂറിനാം തവള)**
**Pipa Myersi* **(മേയേഴ്സ്' സൂറിനാം തവള)**
**Pipa Parva* **(സാബന്ന സൂറിനാം തവള)**
**Pipa Pipa* **(സാധാരണ സൂറിനാം തവള)**
**Pipa Snethlageae* **(ഉടിംഗ സൂറിനാം തവള)**
## അവലംബം

## പുറത്തേക്കുള്ള കണ്ണികൾ

*YouTube footage of Surinam toads emerging

വർഗ്ഗം:തവളകൾ
എം.എ. പ്രജുഷ

ഒരു ഇന്ത്യൻ കായിക താരമാണ് **എം.എ. പ്രജുഷ** അഥവാ **മാളിയേക്കൽ എ. പ്രജുഷ**. അന്താരാഷ്ട്ര മത്സരങ്ങളിൽ ലോംഗ് ജമ്പിലും, ട്രിപ്പിൾ ജമ്പിലുമാണ് പ്രജുഷ മത്സരിക്കുന്നത്. ട്രിപ്പിൾ ജമ്പിലെ ദേശീയ റെക്കോർഡ് പ്രജുഷയുടെ പേരിലാണ്. 13.72 മീറ്ററാണിത്. മയൂഖ ജോണി സ്ഥാപിച്ച റെക്കോർഡ് 4 സെന്റീമീറ്ററുകൾക്ക് പിന്തള്ളിയാണ് പ്രജുഷ ഈ റെക്കോർഡ് കരസ്ഥമാക്കിയത്. 

2010 ഒക്ടോബറിൽ ഡൽഹിയിൽ നടന്ന കോമൺവെൽത്ത് ഗെയിംസിൽ ലോംഗ്ജമ്പിൽ വെള്ളി നേടിയത് പ്രജുഷയാണ്. 6.47 മീറ്ററാണ് പ്രജുഷ ചാടിയത്.
## ജീവിതരേഖ
1987 മേയ് 20-നു് തൃശ്ശൂർ ജില്ലയിലെ മാളയ്ക്കടുത്തുള്ള അമ്പഴക്കാട് എന്ന ഗ്രാമത്തിൽ മാളിയേക്കൽ ആന്റണിയുടെയും ആനീസിന്റെയും മകളായാണ് പ്രജുഷ ജനിച്ചത്. ചക്കാംപറമ്പ് ഡി.പി.എം. യു.പി. സ്‌കൂളിലായിരുന്നു പ്രാഥമിക വിദ്യാഭ്യാസം. പിന്നീട് മാള സൊക്കോർസോ സ്‌കൂൾ, മാള കാർമൽ കോളേജ് എന്നിവിടങ്ങളിലും പഠിച്ചു.ഇപ്പോൾ ഇന്ത്യൻ റെയിൽവേ ജീവനക്കാരിയാണ്.

## അവലംബം

## പുറത്തേക്കുള്ള കണ്ണികൾ
*
*WITH A SPRING IN THEIR STEPS...
*Asian Top 10 - 2010 

വർഗ്ഗം:1987-ൽ ജനിച്ചവർ

വർഗ്ഗം:മേയ് 20-ന് ജനിച്ചവർ

വർഗ്ഗം:കേരളത്തിൽ നിന്നുള്ള കായികതാരങ്ങൾ
വർഗ്ഗം:തൃശ്ശൂർ ജില്ലയിൽ ജനിച്ചവർ
മായാമയൂരം

സിബി മലയിലിന്റെ സംവിധാനത്തിൽ മോഹൻലാൽ, തിലകൻ, രേവതി, ശോഭന എന്നിവർ പ്രധാനവേഷങ്ങളിൽ അഭിനയിച്ച് 1993ൽ പുറത്തിറങ്ങിയ ഒരു മലയാളചലച്ചിത്രമാണ് ***മായാമയൂരം***. മോഹൻലാൽ ഇതിൽ നരേന്ദ്രൻ, ഉണ്ണി എന്നീ ഇരട്ട കഥാപാത്രങ്ങൾക്ക് ജീവൻ നൽകിയിരിക്കുന്നു. ഗുഡ്നൈറ്റ് ഫിലിംസിന്റെ ബാനറിൽ ആർ. മോഹൻ നിർമ്മിച്ച ഈ ചിത്രം മനോരാജ്യം റിലീസ് വിതരണം ചെയ്തിരിക്കുന്നു. കഥയും തിരക്കഥയും സംഭാഷണവും എഴുതിയത് രഞ്ജിത്ത് ആണ്.

## അഭിനേതാക്കൾ

## സംഗീതം
ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക് സംഗീതം പകർന്നത് രഘുകുമാർ ആണ്.

# ആമ്പല്ലൂരമ്പലത്തിൽ – കെ.ജെ. യേശുദാസ്
# കൈക്കുടന്ന നിറയേ തിരു മധുരം – കെ.ജെ. യേശുദാസ്, എസ്. ജാനകി
# നീലാംബരി – എം.ജി. ശ്രീകുമാർ, കെ.എസ്. ചിത്ര
# കഭി കഭി മേരേ ദിൽ മേം (പുനരാലാപനം – ഹിന്ദി ചലച്ചിത്രം കഭി കഭിയിൽ നിന്ന്) – കെ.എസ്. ചിത്ര (ഗാനരചന: സഹിർ ലുധിയാനവി, സംഗീതം: ഖയ്യാം)

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''മായാമയൂരം''  – മലയാളസംഗീതം.ഇൻഫോ
* http://popcorn.oneindia.in/title/6732/mayamayooram.html 

വർഗ്ഗം:1993-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സിബി മലയിൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:രഞ്ജിത് കഥ എഴുതിയ ചലച്ചിത്രങ്ങൾ
വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾ
ജയവർമ്മൻ ഏഴാമൻ

**ജയവർമ്മൻ ഏഴാമൻ** (1125-1215)കംമ്പോഡിയയിലെ ഖ്മർ (സിയെം റീപ്) രാജവംശത്തിലെ ഒരു രാജാവായിരുന്നു. ഇദ്ദേഹം മഹാരജാവ് ധരണീന്ദ്രവർമ്മൻ II (1150-1160) ന്റെയും മഹാറാണി ജയരാജചൂഡാമണിയുടെയും മകനാണ്. ഇദ്ദേഹം ജയരാജദേവിയെ വിവാഹം കഴിക്കുകയും, അവരുടെ മരണത്തെ തുടർന്നു ജയരാജദേവിയുടെ സഹോദരിയായ ഇന്ദ്രാദേവിയെ വിവാഹം കഴിക്കുകയും ചെയ്തു. ഈ രണ്ട് സ്ത്രീകളും അദ്ദേഹത്തിന് വലിയ പ്രചോദനമായിരുന്നു, പ്രത്യേകിച്ച് ബുദ്ധമതത്തോടുള്ള കഠിനമായ അഭിനിവേശത്തിൽ. ഇതിനുമുമ്പ് ഖ്മർ രാജവംശത്തിൽ ഒരേയൊരു രാജാവ് മാത്രമേ ബുദ്ധമതത്തിൽ വിശ്വസിച്ചിരുന്നുള്ളൂ.
----

|width=25% align=center|**മുൻഗാമി****[[ധരണീന്ദ്രവർമ്മൻ II]]**
|width=25% align=center|**[[Khmer empire|ഖെമർ രാജാക്കന്മാർ]]**1160 (as heir) &ndash;1219
|width=25% align=center|**പിൻഗാമി****[[ഇന്ദ്രവർമ്മൻ II]]**
|-
|width=25% align=center|**മുൻഗാമി****[[യശോവർമ്മൻ II]]**
|width=25% align=center|**[[Khmer empire|King of the Khmers]]**1181&ndash;1219
|width=25% align=center|**പിൻഗാമി****[[ഇന്ദ്രവർമ്മൻ II]]**
|-

## അവലംബം
കൃഷ്ണ പൂനിയ

ലഘുചിത്രം|കൃഷ്ണ പൂനിയ
ഡിസ്കസ് ത്രോയിൽ ഇന്ത്യയുടെ ദേശീയചാമ്പ്യനാണ് **കൃഷ്ണ പൂനിയ** ഇംഗ്ലീഷ്: ***Krishna Punia***.  2010 കോമൺവെൽത്ത് ഗെയിംസിലെ ഡിസ്കസ് ത്രോയിൽ സ്വർണ്ണമെഡൽ നേട്ടത്തിലൂടെ ഇന്ത്യൻ അത്ലറ്റിക്സിൻറെ ചരിത്രത്തിലും ഇടം നേടി. 52 വർഷങ്ങൾക്കുമുമ്പ് മിൽഖാ സിംഗ് കോമൺവെൽത്ത് ഗെയിംസിൽ സ്വർണ്ണം നേടിയ ശേഷം അത്ലറ്റിക്സിൽ സ്വർണ്ണം നേടിയ ആദ്യ ഇന്ത്യൻ കായികതാരമാകുകയായിരുന്നു കൃഷ്ണ പൂനിയ. 2006-ലെ ദോഹ ഏഷ്യൻ ഗെയിംസിൽ വെങ്കലമെഡലും ഇവർ നേടിയിരുന്നു. 2012 ലണ്ടൻ ഒളിമ്പിക്സിൽ വനിതകളുടെ ഡിസ്കസ് ത്രോയിൽ ഫൈനലിലേയ്ക്ക് യോഗ്യത നേടുകയും  63.62 മീറ്റർ എറിഞ്ഞ് ഏഴാം സ്ഥാനം നേടുകയും ചെയ്തു. 2010ൽ അർജ്ജുന അവാർഡ് നൽകി രാജ്യം ആദരിച്ചു. 2011ൽ പദ്മശ്രീ പുരസ്കാരം തേടിയെത്തി.

## ജീവിതരേഖ
ഹരിയാനയിലെ   അഗ്രോഹ ഹിസ്സാറിലെ ഒരു ജാട്ട് കുടുംബത്തിലാണ് കൃഷ്ണ പൂനിയ പിറന്നത്; ജനനം 05 മെയ്1977) 2000ത്തിൽ രാജസ്ഥാനിലെ ചുരു ജില്ലയിലെ ഗഗവാസ് ഗ്രാമനിവാസിയായ വിരേന്ദ്ര സിങ് പൂനിയയെ വിവാഹം കഴിച്ചു. കൃഷ്ണ ജയ്‌പൂരിൽ ഇന്ത്യൻ റയിൽവേസിൽ ജോലി ചെയ്യുന്നു.

## കായിക ജീവിതം
2006 ദോഹ ഏഷ്യൻ ഗെയിംസിൽ കൃഷ്ണക്ക് വെങ്കല മെഡൽ ലഭിച്ചു. ചൈനക്കാരിയായ ഐമിൻ സിങിനേയും മാ ക്സിഞ്ജാനേയുമാണ് തോല്പിച്ചത്. 46 മത്തെ ഓപ്പൺ ദേശീയ അത്‌ലറ്റിക്സ് ചാമ്പ്യൻഷിപ്പിൽ സ്വർണ്ണം നേടി. 60.10 മീറ്ററായിരുന്നു അക്കാലത്തെ കൃഷ്ണയുടെ മികച്ച ദൂരം. 2008 ലെ ബീജിങ്ങ് ഒളിമ്പിക്സിൽ പങ്കെടുത്തുവെങ്കിലും ഫൈനലിലെത്താനായില്ല. 2012 മേയ് 08ൽ ഹവായിയിൽ വച്ച് 64.76 മീറ്റർ എറിഞ്ഞു ലോക റെക്കോഡ് തിരുത്തി.

## പുരസ്കാരങ്ങൾ
*   2010:  അർജുന അവാർഡ് 
* മഹാറാണാ പ്രതാപ് ( രാജസ്ഥാൻ സംസ്ഥാനം) India)
* ഭീം അവാർഡ് (ഹര്യാന സംസ്ഥാനം)
* 2011  പദ്മശ്രീ അവാർഡ് നൽകി രാജ്യം ആദരിച്ചു.   

## അവലംബം


വർഗ്ഗം:ഇന്ത്യയിലെ കായികതാരങ്ങൾ
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:ഇന്ത്യയിൽ നിന്നുള്ള ഒളിമ്പ്യന്മാർ
വർഗ്ഗം:ഏഷ്യൻ ഗെയിംസ് മെഡൽ ജേതാക്കൾ
വർഗ്ഗം:1982-ൽ ജനിച്ചവർ
വർഗ്ഗം:ഹരിയാനയിൽ നിന്നുള്ള വനിതാ കായികതാരങ്ങൾ
ഹുസൈൻ നസ്ർ

ഇറാൻകാരനായ പ്രമുഖ ഇസ്ലാമിക തത്ത്വജ്ഞാനിയും ജോർജ് വാഷിംഗടൻ സർവകലാശാലയിലെ ഇസ്ലാമിക പഠന വിഭാഗം പ്രൊഫസറുമാണ് **സയ്യിദ് ഹുസൈൻ നസ്ർ**(പേർഷ്യൻ: سید حسین نصر) (ജനനം: ഏപ്രിൽ 7, 1933 , ടെഹ്റാൻ). ഗഹനങ്ങളായ നിരവധി ഗ്രന്ഥങ്ങളുടേയും ലേഖനങ്ങളുടേയും രചയിതാവാണ് പ്രൊഫ. ഹുസൈൻ നസ്ർ.

മത താരതമ്യ പണ്ഡിതനും പേർഷ്യൻ തത്ത്വചിന്തകനുമായ ഹുസൈൻ നസ്ർ, തത്ത്വചിന്തകനായിരുന്ന ഫ്രിത്ജോഫ് ഷോണിന്റെ ആജീവനാന്ത ശിഷ്യനുമാണ്. ഇസ്ലാമിക സൂഫിസം, തത്ത്വശാസ്ത്രം,അതിഭൗതികയാഥാർത്യം എന്നീ മേഖലകളിലെ രചനകളാണ് ഹുസൈൻ നസ്റിന്റേത്. പ്രശസ്ത്മായ ഗിഫ്ഫോർഡ് പ്രഭാഷണം നടത്തുന്ന ആദ്യ മുസ്ലിമാണ് നസ്ർ.

വർഗ്ഗം:ഇസ്ലാമികപണ്ഡിതർ
വർഗ്ഗം:1933-ൽ ജനിച്ചവർ
അഥർവ്വം (ചലച്ചിത്രം)

ഡെന്നീസ് ജോസഫിന്റെ സംവിധാനത്തിൽ മമ്മൂട്ടി, കെ.ബി. ഗണേഷ് കുമാർ, ചാരുഹാസൻ, പാർ‌വ്വതി, ജയഭാരതി എന്നിവർ പ്രധാനവേഷങ്ങളിൽ അഭിനയിച്ച് 1989 ജൂൺ 1-ന് പ്രദർശനത്തിനെത്തിയ ഒരു മലയാളചലച്ചിത്രമാണ് ***അഥർവ്വം***. ഡെന്നിസ് ജോസഫിന്റെ കഥയ്ക്കു ഷിബു ചക്രവർത്തിയാണ് തിരക്കഥയും സംഭാഷണവുമെഴുതിയത്. മന്ത്രയുടെ ബാനറിൽ എ. ഈരാളി നിർമ്മിച്ചിരിക്കുന്ന ഈ ചിത്രം രചന പിക്ചേഴ്സ് റിലീസ് ആണ് വിതരണം ചെയ്തത്.

## അഭിനേതാക്കൾ

## സംഗീതം
ഒ.എൻ.വി. കുറുപ്പ് എഴുതിയ ഗാനങ്ങൾക്ക് സംഗീതം പകർന്നത് ഇളയരാജ ആണ്. 
;ഗാനങ്ങൾ
# അമ്പിളിക്കലയും: കെ.എസ്. ചിത്ര
# പുഴയോരത്തിൽ: കെ.എസ്. ചിത്ര
# പൂവായ് വിരിഞ്ഞു: എം.ജി. ശ്രീകുമാർ
# ഓം വിഘ്നേശ്വരായ നമഃ: ഇളയരാജ, പി. ജയചന്ദ്രൻ

## അണിയറ പ്രവർത്തകർ

## അവലംബം

## പുറത്തേയ്ക്കുള്ള കണ്ണികൾ
* 
* അഥർവ്വം  – മലയാളസംഗീതം.ഇൻഫോ
* http://popcorn.oneindia.in/title/5857/adharvam.html 

വർഗ്ഗം:1989-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഡെന്നിസ് ജോസഫ് സംവിധാനം ചെയ്ത ചലച്ചിത്രങ്ങൾ
ബുക്കർ ടി. വാഷിങ്ടൻ

**ബുക്കർ ടലിയാഫെരോ വാഷിങ്ടൻ** (ഏപ്രിൽ 5, 1856 – നവംബർ 14, 1915) ഒരു അമേരിക്കൻ വിദ്യാഭ്യാസവിചക്ഷണനും, എഴുത്തുകാരനും, പ്രഭാഷകനും രാഷ്ട്രീയനേതാവും ആയിരുന്നു.  പത്തൊൻപതാം നൂറ്റാണ്ടിന്റെ അന്തിമ ദശകം മുതൽ 1915-ലെ മരണം വരെ അമേരിക്കൻ ഐക്യനാടുകളിലെ ആഫ്രിക്കൻ അമേരിക്കൻ സമൂഹത്തിന്റെ ഒരു പ്രമുഖ നേതാവായിരുന്നു അദ്ദേഹം.  കറുത്ത വർഗ്ഗക്കാർക്കിടയിൽ അടിമത്തത്തിൽ ജനിച്ച നേതാക്കളുടെ അവസാന തലമുറയുടെ മാതൃകയായിരുന്ന വാഷിങ്ടൻ, പ്രധാനമായും ദക്ഷിണ ഐക്യനാടുകളിലെ ആഫ്രിക്കൻ അമേരിക്കക്കാരുടെ അഭിലാഷങ്ങളെ പ്രതിനിധാനം ചെയ്തു.  ആഫ്രിക്കൻ അമേരിക്കൻ സമൂഹത്തിന്റെ ഗണ്യമായ പിന്തുണയും വെളുത്ത വർഗ്ഗക്കാരുടെ നേതാക്കളിൽ പലരുടേയും സഹായവും, കറുത്തവർഗ്ഗക്കാരുടെ വിദ്യാഭ്യാസപരമായ ഉന്നമനത്തിനു മുൻകൈയ്യെടുത്തതും, വർണ്ണവ്യതിരിക്തതയിൽ അധിഷ്ഠിതമായ ജിം ക്രോ നിയമങ്ങളുടെ കാലത്തെ സാമൂഹ്യാവസ്ഥയോട് യാഥാർത്ഥ്യബോധത്തോടെ പ്രതികരിച്ചതും എല്ലാം, ജീവിതത്തിന്റെ അവസാനത്തെ 25 വർഷക്കാലം കറുത്തവർഗ്ഗക്കാരുടെ മുഖ്യനേതാക്കളിൽ ഒരാളായിരിക്കാൻ അദ്ദേഹത്തെ സഹായിച്ചു.

തെക്കുപടിഞ്ഞാറൻ വിർജീനിയയിലെ ഒരു ഗ്രാമത്തിൽ കറുത്ത വർഗ്ഗക്കാരിയായ അമ്മയ്ക്ക്  ഒരു വെള്ളക്കാരനിൽ നിന്ന് അടിമത്തത്തിൽ ജനിച്ച മകനായിരുന്നു വാഷിങ്ടൻ.   അടിമത്തത്തിൽ നിന്നുള്ള മോചനത്തെ തുടർന്ന്, പടിഞ്ഞാറൻ വിർജീനിയയിൽ പലതരം ജോലികൾ ചെയ്തു കുറേക്കാലം കഴിഞ്ഞശേഷം വിദ്യാഭ്യാസത്തിനുള്ള അവസരം അന്വേഷിച്ച് അദ്ദേഹം ഹാമ്പ്ടൻ റോഡ്‌സ് എന്ന സ്ഥലത്തെത്തി.   അവിടെ ഹാമ്പ്ടൻ നോർമൽ ആൻഡ് അഗ്രിക്കൾച്ചറൽ ഇൻസ്റ്റിട്യൂട്ടിൽ പ്രാഥമിക വിദ്യാഭ്യാസം നേടിയ അദ്ദേഹം വിർജീനിയായിലെ വേലാൻഡ് സെമിനാരിയിൽ സർവകലാശാലാവിദ്യാഭ്യാസം   പൂർത്തിയാക്കി.  ഹാമ്പ്ടണിൽ അദ്ധ്യാപകനായി മടങ്ങിയെത്തിയ വാഷിങ്ടൺ, 1881-ൽ അലബാമയിൽ ടസ്കഗീ ഇൻസ്റ്റിട്യൂട്ടിന്റെ ആദ്യത്തെ അദ്ധ്യക്ഷനായി 1881-ൽ നിയുക്തനായി. 

## അവലംബം


വർഗ്ഗം:അമേരിക്കൻ എഴുത്തുകാർ
ജി.എം. കൊതുക്

ജനിതകമായി പരിവർത്തനം ചെയ്യപ്പെട്ട കൊതുക് എന്നാണു ജി എം ( genetically  modified ) കൊതുക് എന്നതുകൊണ്ട്‌ അർത്ഥമാക്കുന്നത്.   ഡെങ്കിപ്പനിയ്ക്കെതിരെ ബ്രസീലിൽ ഇത്തരം കൊതുകുകളെ പരീക്ഷണാടിസ്ഥാനത്തിൽ ഉപയോഗിക്കുകയുണ്ടായി. ഡെങ്കിപ്പനി  പരത്തുന്നത് ഈഡിസ് ജനുസ്സിൽപ്പെട്ട പെൺ കൊതുകുകളാണ്.  ഇതിൽ പ്രധാന ഇനമായ ഈഡിസ് ഈജിപ്തി കൊതുകുകളെ ജനിതകമായി പരിവർത്തനം ചെയ്തു അവയുടെ ലാർവ ദശയുടെ ദൈർഘ്യം കുറച്ചു , ലാർവ ദശയിൽത്തന്നെ അവയെ ഇല്ലായ്മ   ചെയ്യാനാണ്  മലേഷ്യയിലെ  കീടശാസ്ത്രഞ്ജർ  ശ്രമിക്കുന്നത്. അടുത്ത തലമുറ കൊതുകുകൾ ഉണ്ടാകാതെ അവയ്ക്ക് വംശനാശം സംഭവിക്കുമെന്നാണ് ഗവേഷകരുടെ കണക്കു കൂട്ടൽ.  ഇത്തരത്തിലുള്ള  2000 -3000 കൊതുകുകളെ സൃഷ്ട്ടിച്ചു പ്രകൃതിയിലേക്ക് വിട്ടാണ്  മലേഷ്യയിലെ രണ്ടു സംസ്ഥാനങ്ങളിൽ ഈ  പരീക്ഷണം  2010 അവസാനത്തോടെ നടത്തുന്നത്. ഇത്തരത്തിലുള്ള ഏഷ്യയിലെ ആദ്യത്തെ പരീക്ഷണം ആണിത് .  മനുഷ്യരിലും മൃഗങ്ങളിലും മരുന്നായി ഉപയോഗിക്കുന്ന ടെട്രാസൈക്ലിൻ  എന്ന ആന്റി  ബയോട്ടിക്സ്  അംശം പ്രകൃതിയിൽ ഉണ്ടെങ്കിൽ ഈ സംരംഭം വിജയിക്കില്ല എന്നാണ് വിമർശകർ പറയുന്നത്.

## അവലംബം

AFP report -- ഹിന്ദു ദിനപത്രം, 2010  ഒക്ടോബർ 11
പേശി

300px|right
ജന്തുക്കളിൽ കാണുന്ന നാല് അടിസഥാന കലകളിൽ ഒന്നാണ് **പേശി**. പേശീകലയ്ക്ക് സങ്കോച വികാസ ശേഷിയുണ്ട്. ജീവികളുടെ മൊത്തത്തിലുള്ള ചലനങ്ങളെയും അവയവങ്ങളുടെ സവിശേഷ ചലനങ്ങളേയും സഹായിക്കുന്നത് ഈ പേശികളാണ്. ബലം ഉണ്ടാക്കുക, ചലനം ഉളവാക്കുക എന്നിവയാണ് പേശികളുടെ പ്രധാന ധർമ്മങ്ങൾ. പേശികൾ ചുരുങ്ങുമ്പോൾ ലാക്റ്റിക് അമ്ലം ഉണ്ടാവുന്നു. ഒരു തരം വിഷമായതിനാൽ ജോലിചെയ്യുമ്പോൾ ക്ഷീണം തോന്നുന്നു.

പേശിയെ അസ്ഥിയുമായി ബന്ധിപ്പിക്കുന്നത് ടെൻഡൻ ആണ്. പേശിയെ മറ്റൊരു പേശിയുമായി ബന്ധിപ്പിക്കുന്നത് ഫസിയെ ആണ്.

മനുഷ്യശരീരത്തിൽ 639 പേശികളുണ്ട്. അവയ്ക്ക് ഓരോന്നിനും പേരുകളുണ്ട്.

## വർഗ്ഗീകരണം
അസ്ഥി പേശി, ഹൃദയ പേശി, മൃദുല പേശി എന്നിങ്ങനെ പേശികളെ വർഗ്ഗീ‍കരിച്ചിരിക്കുന്നു. ശരീരത്തിന്റെ പ്രധാന ചലനങ്ങളെല്ലാം അസ്ഥി പേശികളാണ് നിയന്ത്രിക്കുന്നത്‌. ഇവ നമ്മുടെ ഇച്ഛക്കനുസരിച്ചു പ്രവർത്തിപ്പിക്കാവുന്നവയാണ്. മൃദുല പേശികൾ ചില ആന്തരാവയവങ്ങളുടെ ഉപരിതലങ്ങളിലും രക്ത/മൂത്ര നാളികളുടെ ഭിത്തികളിലും കാണപ്പെടുന്നു. ഇവ നമുക്ക് ഇച്ഛാനുസരണം നിയന്ത്രിക്കാനാവില്ല. ഹൃദയ പേശികളും ഇച്ഛാനുസരണം നിയന്ത്രിക്കാനാവില്ലെങ്കിലും ഘടനാപരമായി അവ അസ്ഥി പേശികൾ പോലെയാണ്.

## രോഗങ്ങൾ
ന്യൂറോണുകളേയും പേശികളേയും ബാധിക്കുന്ന അസുഖമാണ് ന്യൂറോമസ്കുലാർ അസുഖങ്ങൾ. ന്യൂറോണുകളുടെ നിയന്ത്രണത്തിലുള്ള പ്രശ്നങ്ങൾ തളർവാതത്തിന് കാരണമാകുന്നു.

## മനുഷ്യനിൽ
മനുഷ്യശരീരത്തിൽ അറുനൂറിലധികം അസ്ഥി പേശികളുണ്ട്. പേശികളുടെ വർഗ്ഗീകരണത്തിൽ ഉള്ള അഭിപ്രായ വ്യത്യാസങ്ങളാലും, ചില പേശികൾ എല്ലാവരിലും കാണപ്പെടാത്തതിനാലും കൃത്യമായ എണ്ണത്തിൽ വ്യത്യാസം കാണപ്പെടുന്നു.

## രസകരമായ വിവരങ്ങൾ
പേശികൾക്ക് ചുരുങ്ങാനെ പറ്റുകയുള്ളു. നിവരണമെങ്കിൽ മറ്റൊരു പേശി ചുരുങ്ങണം. അതുകൊണ്ട് പേശികൽ ഇരട്ടയായി കാണാപ്പെടുന്നു.

## അവലംബം

വർഗ്ഗം:ശരീരശാസ്ത്രം
ഏഷ്യൻ മരത്തവള

തെക്കെ ഇന്ത്യ, മലയ, ബോമിയോ, സുമാത്ര എന്നിവിടങ്ങളിൽ കാണപ്പെടുന്ന പേക്കാന്തവളകളുടെ ഒരു ഇനമാണ് **ഏഷ്യൻ മരത്തവള** (ഇംഗ്ലീഷ്:**Asian Tree Toad**). ബുഫൊനിഡൈ കുടുംബത്തിൽപ്പെട്ട ഈ തവളകളെയെല്ലാം പെഡൊസ്റ്റിബസ്(Pedostibes) എന്ന ജനുസ്സിലാണ് ഉൾക്കൊള്ളിച്ചിരിക്കുന്നത്.

## ശരീര ഘടന
നേരെയുള്ള കൃഷ്ണമണി, ദീർഘ വർത്തുളമായ നാക്ക്, വിരലുകളെ തമ്മിൽ ബന്ധിപ്പിച്ചിട്ടുള്ള ചർമ്മം, വിസ്താരമുള്ള വിരലുകൾ, സങ്കോചിപ്പാക്കാൻ കഴിയുന്ന അരഭാഗം എന്നിവയാണ് ഈ തവളകളുടെ പ്രത്യേകതകൾ.

## ഉപ വർഗ്ഗങ്ങൾ

## അവലംബം
* . 2007. Amphibian Species of the World: an Online Reference. Version 5.1 (10 October, 2007). ''Pedostibes''. Electronic Database accessible at http://research.amnh.org/herpetology/amphibia/index.php. American Museum of Natural History, New York, USA. (Accessed: May 07, 2008). 
## പുറത്തേക്കുള്ള കണ്ണികൾ

*  [web application]. 2008. Berkeley, California: ''Pedostibes''. AmphibiaWeb, available at http://amphibiaweb.org/. (Accessed: May 07, 2008). 
*  taxon ''Pedostibes'' at http://www.eol.org.
*  Taxon ''Pedostibes'' at http://www.itis.gov/index.html. (Accessed: May 07, 2008).
*  Taxon ''Pedostibes'' at http://data.gbif.org/welcome.htm 

വർഗ്ഗം:തവളകൾ
സൂര്യവർമ്മൻ രണ്ടാമൻ

1113 AD - 1145-1150 AD വരെ ഖമർ സാമ്രാജ്യം ഭരിച്ച രാജാവാണ് **സൂര്യവർമ്മൻ II**.മരണാനന്തരം  ***പരമവിഷ്ണുലോക*** എന്നറിയപ്പെട്ട അദ്ദേഹമാണ് മഹാവിഷ്ണുവിന് സമർപ്പിക്കപ്പെട്ട, ലോകത്തിലെ ഏറ്റവും വലിയ ക്ഷേത്ര സമുച്ചയവുമായ അങ്കോർ വാട്ട് നിർമ്മിച്ചത്. അദ്ദേഹത്തിന്റെ കാലത്തെ ബൃഹദ് നിർമിതികളും,പടയോട്ടങ്ങളും, ഭരണ പുനരുദ്ധാരണവും കാരണം ചരിത്രകാരന്മാർ അദ്ദേഹത്തെ മഹാനാന്മാരായ രാജാക്കന്മാരിൽ ഒരാളായി കരുതുന്നു.

## അവലംബം

വർഗ്ഗം:1140-കളിൽ മരിച്ചവർ
വർഗ്ഗം:ഹിന്ദു രാജാക്കന്മാർ
വർഗ്ഗം:ഖമർ സാമ്രാജ്യം
ജമേദാർ

ബ്രിട്ടീഷുകാർ ഇന്ത്യ ഭരിച്ചിരുന്ന കാലഘട്ടത്തിൽ അവരുടെ സൈനിക പദവികളിലൊന്നാൺ ജമേദാർ. സുബേദാർ, എന്നീ പദവികൾ ഇന്നും ഇന്ത്യൻ സൈന്യത്തിലും, അർദ്ധ സൈനിക വിഭാഗങളിലും ഉപയോഗിച്ച് വരുന്നു. മലബാറിൽ ബ്രിട്ടീഷ് ഭരണകാലത്ത്, കേരളത്തിൽ ബ്രിട്ടീഷ് ഇന്ത്യൻ ആർമി സ്ഥാപിച്ച ഒരു നേറ്റീവ് ഇൻഫൻട്രി ഫോഴ്സ് ആയിരുന്നു തിയ്യ റെജിമെൻ്റ് അഥവാ തിയ്യർ പട്ടാളം. തലശ്ശേരി സ്വദേശികൾ ആയ തിയ്യൻമാർ ആയിരുന്നു പട്ടാളത്തിൻ്റെ പ്ലാറ്റൂണുകൾ.  ജമാദാറായും, സുബേദാറായും നാട്ടുകാരിൽ ചിലരെ ബ്രിട്ടീഷുകാർ നിയമിച്ചു.  നിരവധി യുദ്ധങ്ങൾക്ക് നേതൃത്വം നൽകിയ ശക്തമായ വ്യക്തിത്വമുള്ള അയ്യത്താൻ ചന്ദോമൻ ജമേദാർ ആയിരുന്നു ഈ ഉയർന്ന പദവി വഹിച്ച ആദ്യ വ്യക്തി. ബ്രിട്ടീഷ് ഇന്ത്യൻ ആർമിയുടെ കീഴിലുള്ള തിയ്യർ റെജിമെൻ്റിൽ സുബേദാർ മേജറായി അദ്ദേഹം പിന്നീട് സ്ഥാനക്കയറ്റം ലഭിച്ച ശേഷം വിരമിച്ചു. കേരളത്തിലെ നവോത്ഥാന നായകനും സാമൂഹിക പരിഷ്കർത്താവുമായിരുന്ന അയ്യത്താൻ ഗോപാലൻ്റെ അച്ചച്ചൻ്റെ അമ്മാവൻ കൂടെയായിരുന്നു അയ്യത്താൻ ചന്ദോമൻ ജമേദാർ.
ദ്വീപസമൂഹം

വെള്ളത്താൽ ചുറ്റപ്പെട്ട രണ്ടിൽ കൂടുതലുള്ള കര പ്രദേശത്തെ **ദ്വീപ‌സമൂഹം** (archipelago) എന്ന് പറയുന്നു. ഉദാ:
ആന്തമാൻ നിക്കോബാർ ദ്വീപുകൾ, മാലദ്വീപ്, പോളിനേഷ്യ

ലോകത്തിലെ ഏറ്റവും വലിയ ദ്വീപ‌സമൂഹ രാഷ്ട്രങ്ങളിൽ ഇന്തോനേഷ്യ, ജപ്പാൻ, ഫിലിപ്പൈൻസ്, ന്യൂസിലാന്റ്, യുണൈറ്റെഡ് കിങ്ഡം എന്നിവ ഉൾപ്പെടുന്നു. വലിപ്പത്തിന്റെ കാര്യത്തിൽ ലോകത്തിലെ ഏറ്റവും വലിയ ദ്വീപ‌സമൂഹ രാഷ്ട്രംഇന്തോനേഷ്യയും, . ഏറ്റവും കൂടുതൽ ദ്വീപുകൾ ഉള്ളത് ഫിൻലന്റുമാണ്.ഭൂമദ്ധ്യരേഖയിൽ നിന്നും ഏറ്റവും വടക്ക് സ്ഥിതിചെയ്യുന്ന ദ്വീപ സമൂഹമാണ് ഫ്രാൻസ് ജോസഫ് ലാൻഡ് 

[thumb|The [Mergui Archipelago]]

## അവലംബങ്ങൾ


വർഗ്ഗം:ദ്വീപസമൂഹങ്ങൾ
ഹിപ്പാർക്കസ്

ഗ്രീക്ക് ജ്യോതിശാസ്ത്രജ്ഞനാണ് **ഹിപ്പാർക്കസ്** (ക്രിസ്തുവിന് മുമ്പ് 190 -  ക്രിസ്തുവിന് മുമ്പ് 120). ത്രികോണമിതിയുടെ പിതാവായും ഇദ്ദേഹത്തെ ഗണിക്കുന്നു. വടക്ക് പടിഞ്ഞാറൻ ടർക്കിയിലെ നികേയയിലാണ് (ഇപ്പോൾ ഇസ്നിക്ക എന്ന പേര്)  ഹിപ്പാർക്കസ് ജനിച്ചത്. ഈജിയൻ കടലിന്റെ തെക്ക് പടിഞ്ഞാറായുള്ള റോഡ്സ് ദ്വീപിലാണ് ഹിപ്പാർക്കസ് തന്റെ നിരീക്ഷണാലയം സ്ഥാപിച്ചത്. നഗ്ന നേത്രങ്ങൾ ഉപയോഗിച്ച് നിരീക്ഷണങ്ങൾ നടത്തുവാനുള്ള പല ഉപകരണങ്ങളും അദ്ദേഹം ഉണ്ടാക്കി. പിന്നീട് പതിനേഴ് നൂറ്റാണ്ടുകളോളം അവ ഉപയോഗത്തിലുണ്ടായിരുന്നു.

സമതല ത്രികോണമിതിയിലും, ഗോളീയ ത്രികോണമിതിയിലും സംഭാവനകൾ നൽകി.സൂര്യന്റെയും ചന്ദ്രന്റെയും വലിപ്പവും ഭൂമിയിൽ നിന്നുള്ള ദൂരവും ദൃഷ്ടിച്യുതി അളന്നു കണ്ടുപിടിച്ചു. അത് ഹിപ്പാർക്കസിന്റെ വലിയൊരു നേട്ടമായിരുന്നു. അനുപാതങ്ങളെപ്പറ്റി പഠിക്കാൻ ത്രികോണമിതി പട്ടിക തയ്യാറാക്കി. ചന്ദ്രന്റെ ലംബനത്തിന്റെ അടിസ്ഥാനത്തിൽ അദ്ദേഹം നിർണയിച്ച ദൂരം ശരിയായിരുന്നു. ആദ്യത്തെ കൃത്യതയുള്ള നക്ഷത്രമേപ്പ് ഉണ്ടാക്കിയതും ഹിപ്പാർക്കസ് ആയിരുന്നു. യുഡോക്സസിന്റെതിലും മെച്ചപ്പെട്ട ഒന്നായിരുന്നു അത്. നക്ഷത്രമേപ്പിന്റെ അടിസ്ഥാനത്തിൽ മറ്റൊരു കണ്ടുപിടിത്തവും നടത്തുവാൻ കഴിഞ്ഞു. നക്ഷത്രങ്ങൾ മൊത്തത്തിൽ പടിഞ്ഞാറ് നിന്ന് കിഴക്കോട്ട് അൽപം മറുന്നതായി കാണുവാൻ കഴിഞ്ഞു. തന്റെ മേപ്പും ലഭ്യമായ പഴയമേപ്പുകളും തമ്മിൽ താരത്മ്യപ്പെടുത്തി നോക്കിയപ്പോൾ നക്ഷത്രങ്ങൾക്ക് പടിഞ്ഞാറ് നിന്ന് കിഴക്കോട്ട് അൽപം സ്ഥാന ചലനം വന്നതായി കണ്ടു. ഇത് കാരണം ഒരോ വർഷവും വിഷുവങ്ങൾ അൽപം നേരത്തെയാകും. ഇതിനെയാണ് വിഷുവങ്ങളുടെ "അഗ്രഗമനം" അല്ലെങ്കിൽ വിഷുവങ്ങളുടെ പുരസ്സരണം (പ്രിസഷൻ ഓഫ് ഇക്വിനോക്സ്) എന്ന് പറയുന്നത്.

നക്ഷത്രങ്ങളെ അവയുടെ പ്രകാശികതയുടെ അടിസ്ഥാനത്തിൽ ആദ്യമായി തരം തിരിച്ചതും ഹിപ്പാർക്കസാണ്. ഏഴ് ആകാശ ഗോളങ്ങളുള്ളതായി അദ്ദേഹം 
കണക്കാക്കി. ഭൂമിയെ കേന്ദ്രമാക്കി ഗ്രഹങ്ങൾ ചുറ്റുന്നതായിട്ടുള്ള ഹിപ്പാർക്കസ് പദ്ധതിയാണ് ഹിപ്പാർക്കസ് ആവിഷ്കരിച്ചത്. ഇത് കോപ്പർനിക്കസിന്റെ കാലം വരെ നിലനിന്നു.

## അവലംബം
"ശാസ്ത്രചരിത്രം ജീവചരിത്രങ്ങളിലൂടെ" കേരള ശാസ്ത്ര സാഹിത്യ പരിഷത്ത് പ്രസിദ്ധീകരണം

വർഗ്ഗം:പുരാതന ഗ്രീക്ക് ജ്യോതിശാസ്ത്രജ്ഞർ
ബോർഡർ ഗവാസ്കർ ട്രോഫി

ഇന്ത്യയും ഓസ്ട്രേലിയയും തമ്മിലുള്ള ക്രിക്കറ്റ് ടെസ്റ്റ് പരമ്പരകളുടെ പൊതുവായ പേരാണ് **ബോർഡർ ഗവാസ്കർ ട്രോഫി**. അന്താരാഷ്ട്ര ക്രിക്കറ്റ് സമിതിയുടെ ഭാവി പര്യടന പട്ടികകളിൽ ഉൾപ്പെടുത്തിയാണ് ഈ ടെസ്റ്റ് പരമ്പര സംഘടിപ്പിക്കാറുള്ളത്. ഈ പരമ്പരയിലെ മത്സരങ്ങളുടെ എണ്ണത്തിന് എല്ലായ്പ്പോഴും നിശ്ചിതമായ എണ്ണം കാണാറില്ല. പരമ്പരയിൽ വിജയിക്കുന്ന ടീമിനാണ് ബോർഡർ ഗവാസ്കർ ട്രോഫി ലഭിക്കുന്നത്, പരമ്പര സമനിലയിലാവുകയാണങ്കിൽ കഴിഞ്ഞ തവണത്തെ വിജയികൾക്ക് ട്രോഫി കൈവശം വയ്ക്കാനുള്ള അനുവാദമുണ്ട്.

## മത്സര ഫലങ്ങൾ

## അവലംബം

## പുറത്തേക്കുള്ള കണ്ണികൾ
* http://content.cricinfo.com/indvaus2008/content/current/series/345666.html
* http://content.cricinfo.com/australia/engine/series/60755.html

വർഗ്ഗം:ക്രിക്കറ്റ് മത്സരങ്ങൾ
പച്ചക്കണ്ണൻ മരത്തവള

ലിട്ടോരിയ ജനുസ്സിലുൾപ്പെട്ട ഒരിനം തവളകളാണ് **പച്ചക്കണ്ണൻ മരത്തവള**(ഇംഗ്ലീഷ്:**Green Eyed Tree Frog**, New Guinea Tree frog,Jenny Mac Frog). ഹൈലിഡൈ കുടുംബത്തിലുൾപ്പെട്ട ഇവയുടെ ശാസ്ത്രീയനാമം ലിട്ടോരിയ ജെനിമാക്യുലേറ്റ(Litoria Genimaculata) എന്നാണ്. 

ഇവയെ പ്രധാനമായും ഓസ്ട്രേലിയ, ഇന്തോനേഷ്യ, ന്യൂ ഗ്വയാന എന്നീ പ്രദേശങ്ങളിലാണ് കാണപ്പെടുന്നത്. സമശീതോ​ഷ്ണ കാടുകൾ, സമശീതോ​ഷ്ണ കുറ്റിക്കാടുകൾ, മണൽ തിട്ടകൾ, ഇടവിട്ടിടവിട്ടുവരുന്ന നദികൾ, ഇടവിട്ടിടവിട്ടുവരുന്ന ശുദ്ധജല ചതു​പ്പുകൾ, പുൽ​പ്പറമ്പുകൾ, കൃഷി തോട്ടങ്ങൾ എന്നിവിടങ്ങളാണ് ഇവയുടെ ആവാസ മേഖലകൾ.

## അവലംബം

* Alford, R., Cunningham, M., McDonald, K., Richards, S. & Price, D. 2004.  Litoria genimaculata.   2006 IUCN Red List of Threatened Species.   Downloaded on 21 July 2007.

## പുറത്തേക്കുള്ള കണ്ണികൾ

*Litoria genimaculata at CalPhotos
*

വർഗ്ഗം:തവളകൾ
ബേലൂർ

right|thumb|250px|

ഇന്ത്യയിലെ കർണ്ണാടക സംസ്ഥാനത്തിലെ ഹാസ്സൻ ജില്ലയിലെ ഒരു പ്രമുഖ പട്ടണമാണ് **ബേലൂർ**. (,  or **Bayluru/Baylore**) 

## ചരിത്രം
ഹൊയ്സാള രാജവംശത്തിന്റെ ആദ്യകാല തലസ്ഥാനമായിരുന്നു ബേലൂർ. ബേലൂരിൽ നിന്നും 15 കി.മി. മാത്രം ദൂരത്ത് സ്ഥിതി ചെയ്യുന്ന ഹലേബീഡുവും വിനോദസഞ്ചാര കേന്ദ്രങ്ങളാണ്. ബേലൂർ ക്ഷേത്രത്തിലെ കൊത്തുപണികളിൽ നിന്നും കണ്ടെത്തിയത്, ഈ സ്ഥലത്തിന്റെ ആദ്യകാല പേര് വേളാപുരി എന്നതായിരുന്നു എന്നാണ്.ചെന്നകേശവ ക്ഷേത്രസമൂഹമാണ് ഇവിടുത്തെ പ്രധാന ആകർഷണം. പ്രധാന ക്ഷേത്രം സമർപ്പിക്കപ്പെട്ടിരിക്കുന്നത് വിഷ്ണുവിനാണ്. ഈ പ്രധാന ക്ഷേത്രത്തിനു ചുറ്റും വിഷ്ണുവർധന രാജാവിന്റെ പത്നിയായ ശാംതളാദേവി നിർമ്മിച്ച ചെന്നിഗാരായ ക്ഷേത്രങ്ങളും സ്ഥിതി ചെയ്യുന്നു. ഇവിടെ ഉള്ള സ്തൂപങ്ങളിൽ രണ്ടെണ്ണം ഇപ്പോഴും ഭക്തജനങ്ങൾ ആരാധിച്ചു പോരുന്നു. പ്രവേശന കവാടത്തിനടുത്തുള്ള രായഗോപുരം വിജയനഗര വംശത്തിലെ രാജാക്കന്മാർ പിന്നീട് പണികഴിപ്പിച്ചവയാണ്. ഈ ക്ഷേത്രത്തിലെ ദേവതകളെ വിജയനഗര രാജാക്കന്മാർ തങ്ങളുടെ കുലദേവതകളായി ആരാധിച്ചു പോന്നു. ഹൊയ്സാള വാസ്തുവിദ്യയുടെ ഏറ്റവും നല്ല ഉദാഹരണമാണ് ഈ ക്ഷേത്രസമുച്ചയം.1117-ൽ താലക്കാട് വച്ചു നടന്ന യുദ്ധത്തിൽ ചോളന്മാരെ തോല്പിച്ചതിന്റെ സ്മരണയ്ക്കായിട്ടാണ് വിഷ്ണുവർധന രാജാവ് ഈ ക്ഷേത്രസമുച്ചയം പണി കഴിപ്പിച്ചത്. ഈ ക്ഷേത്രത്തിന്റെ പണി പൂർത്തിയാക്കാൻ 103 വർഷങ്ങൾ എടുത്തു എന്നും, പണി പൂർത്തീകരിച്ചത് വിഷ്ണുവർധന രാജാവിന്റെ പേരമകനായ വീര ബല്ലാള II ആണ് എന്നുമാണ് ഐതിഹ്യം. ഒറ്റക്കല്ലിൽ തീർത്ത ക്ഷേത്രമാണ്  ഇത്. ക്ഷേത്രത്തിന്റെ അകത്തെയും പുറത്തെയും ചുവരുകൾ ധാരാളം കൊത്തുപണികൾ കൊണ്ട് അലംകൃതമാണ്. ആന, സിംഹം, കുതിര  തുടങ്ങിയ മൃഗങ്ങളും, പുരാണകഥകളിലെ കഥാപാത്രങ്ങളും, ശിലാബാലികമാരുമാണ് പ്രധാന കൊത്തുപണികൾ.ക്ഷേത്രത്തിനകത്ത് കൊത്തുപണികൾ ചെയ്യപ്പെട്ട തൂണുകളാണ് പ്രധാന ആകർഷണം.ദർപ്പണസുന്ദരിയാണ് മറ്റൊരു പ്രമുഖ ആകർഷണം.

## ഭൂമിശാസ്ത്രം
ബേലൂർ സ്ഥിതി ചെയ്യുന്നത്  അക്ഷാംശരേഖാംശത്തിലാണ്. സമുദ്രനിരപ്പിൽ നിന്ന് 962&nbsp;metres (3156&nbsp;feet) ഉയരത്തിൽ ഇത് സ്ഥിതി ചെയ്യുന്നു. 

## സ്ഥിതിവിവരക്കണക്കുകൾ
2001 ലെ കണക്കെടുപ്പ് പ്രകാരം  ബേലൂരിലെ ജനസംഖ്യ 20,225 ആണ്. ഇതിൽ 51%  പുരുഷന്മാരും 49% സ്ത്രീകളുമാണ്. ഇവിടുത്തെ ശരാശരി സാക്ഷരതാ നിരക്ക് 77% ആണ്. 
## അവലംബം

[right|thumb|250px| ]
==പുറത്തേക്കുള്ള കണ്ണികൾ==
* [https://web.archive.org/web/20110929193118/http://tamald.blogspot.com/2006/09/belur-temple-art-of-hoysala-dynasty.html Belur, Temple Art of the Hoysala Dynasty]
* [http://www.flickr.com/photos/gopalarathnam_v/sets/72057594055749931/ Photographs from Belur and Halebid]
* [http://www.lonelywanderer.com/c321894.html Photographs from Belur and Halebid] 
* [http://www.kamat.com/kalranga/deccan/hoysala/belur.htm Kamat's potpourri on Hoysala Temples of Belur]
* [http://picasaweb.google.com/107787745801665802746/Belur# Photographs of Sculptures in Belur]

[വർഗ്ഗം:ഇന്ത്യയിലെ മുൻകാല തലസ്ഥാനനഗരങ്ങൾ
വർഗ്ഗം:ഹാസൻ ജില്ലയിലെ പട്ടണങ്ങൾ
കല്യാൺജി ആനന്ദ്ജി (ചലച്ചിത്രം)

ബാലു കിരിയത്തിന്റെ സംവിധാനത്തിൽ മുകേഷ്, ഹരിശ്രീ അശോകൻ, ആനി എന്നിവർ പ്രധാനവേഷങ്ങളിൽ അഭിനയിച്ച് 1995-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***കല്യാൺജി ആനന്ദ്ജി***. എവർഷൈൻ പിൿചേഴ്സിന്റെ ബാനറിൽ എസ്.എസ്.ടി. സുബ്രഹ്മണ്യം നിർമ്മിച്ച ഈ ചിത്രം വിതരണം ചെയ്തത് എവർഷൈൻ റിലീസ് ആണ്. പി.എച്ച്. ഹമീദ് ആണ് ഈ ചിത്രത്തിന്റെ കഥയെഴുതിയത്. തിരക്കഥ, സംഭാഷണം എന്നിവ നിർവ്വഹിച്ചത് കലൂർ ഡെന്നീസ് ആണ്.

## അഭിനേതാക്കൾ

## സംഗീതം
ഏഴാച്ചേരി രാമചന്ദ്രൻ എഴുതിയ ഗാനങ്ങൾക്ക് സംഗീതം പകർന്നത് എസ്.പി. വെങ്കിടേഷ് ആണ്. 
; ഗാനങ്ങൾ

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''കല്യാൺജി ആനന്ദ്ജി''  – മലയാളസംഗീതം.ഇൻഫോ
* http://popcorn.oneindia.in/title/8211/kalyanji-anandji.html 

വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബാലു കിരിയത്ത് സംവിധാനം ചെയ്ത ചലച്ചിത്രങ്ങൾ
ഹീര രത്തൻ മനേക്

1995 മുതൽ ഭക്ഷണമില്ലാതെ ജീവിക്കുന്ന മനുഷ്യനാണ് **ഹീര രത്തൻ മനേക്**. 74 കാരനായ ഇദ്ദേഹം ഗുജറാത്തിൽ ജനിച്ച് കോഴിക്കോട് താമസിക്കുന്നു. സൂര്യനിൽ നിന്നുള്ള ഊർജ്ജം കണ്ണിലൂടെ ആഗിരണം ചെയ്താണ് ഇദ്ദേഹം ജീവിക്കുന്നത്

## അവലംബം

## പുറത്തേക്കുള്ള കണ്ണികൾ
* ഔദ്യോഗിക സൈറ്റ്
ജയവർമ്മൻ മൂന്നാമൻ

ജയവർമ്മൻ II ാമന്റെ മക്കളെക്കുറിച്ചോ, സന്താനങ്ങളെക്കുറിച്ചോ ചരിത്രകാരന്മാർക്ക് ഇതുവരെ വളരെ ബൃഹത്തായ അറിവുകളൊന്നും ലഭിച്ചിട്ടില്ല. ജയവർമ്മൻ III അങ്കോറിലെ രണ്ടാം മഹാരാജാവായിരുന്നു. ഇദ്ദേഹം ഒരുപാട് ക്ഷേതങ്ങളുടെ നിർമ്മാണം തുടങ്ങി വച്ചു പക്ഷേ ഇദ്ദേഹത്തിന്റെ നാമം ആ നിർമ്മിതികളുടെകൂടെ പറഞ്ഞു കണ്ടിട്ടില്ല.ഇദ്ദേഹത്തിന്റെ പിൻഗ്ഗാമി ഇന്ദ്രവർമ്മൻ I ഒരു തീവ്രഉൽക്കർഷേച്ഛയുള്ള ആളായതിനാൽ തുടങ്ങിവച്ച എല്ലാ നിർമ്മിതികളിലും സ്വാധീനം സ്ഥാപിച്ച് ഇന്ദ്രവർമ്മന്റേതായി പൂർത്തീകരിക്കുകയാണുണ്ടായത്

## അവലംബം
* Briggs, Lawrence Palmer. *The Ancient Khmer Empire*. Transactions of the American Philosophical Society 1951.
* Higham, Charles. *The Civilization of Angkor*.  University of California Press 2001.
ലോക ഭക്ഷ്യദിനം

ഐക്യരാഷ്ട്രസഭ, 1945 ഒക്ടോബർ 16 നാണ് ഭക്ഷ്യ കാർഷിക സംഘടന (FAO ) രൂപീകരിച്ചത്. എല്ലാവർക്കും ഭക്ഷണം എന്നതാണ് സംഘടനയുടെ ആപ്തവാക്യം. ആ ഓർമ നില നിറുത്തുന്നതിന്, ഐക്യരാഷ്ട്രസഭയുടെ ആഹ്വാനം അനുസരിച്ച് 1979 മുതൽ എല്ലാവർഷവും ഒക്ടോബർ 16, **ലോക ഭക്ഷ്യദിനം**(World Food Day : WFD ) ആയി ആചരിക്കുന്നു. ദാരിദ്ര്യത്തിനും പട്ടിണിക്കും എതിരെ ഉള്ള പ്രവർത്തനങ്ങൾ ശക്തിപ്പെടുത്താനാണ് ഐക്യരാഷ്ട്രസഭ ലക്ഷ്യമിടുന്നത്.  

## മുദ്രാവാക്യങ്ങൾ
* 2020 - ആരോഗ്യകരമായി വളരുക,ഒരുമിച്ചു നിലനില്ക്കുക.
* 2019- നമ്മുടെ പ്രവർത്തികളാണ് നമ്മുടെ ഭാവി, വിശപ്പുരഹിത ലോകത്തിനായി ആരോഗ്യകരമായ ഭക്ഷണരീതികൾ.
* 2018- നമ്മുടെ പ്രവർത്തികളാണ് നമ്മുടെ ഭാവി, 2030നകം ലോകത്ത് പട്ടിണി നിർമാർജ്ജനം ചെയ്യുക
* 2017- കുടിയേറ്റക്കാരുടെ ഭാവി മാറ്റൂ . ഭക്ഷ്യസുരക്ഷയിലും ഗ്രാമീണവികസനത്തിലും നിക്ഷേപിക്കൂ.
* 1981- ഭക്ഷണമാണ് ആദ്യം

## അവലംബം

വർഗ്ഗം:ഐക്യരാഷ്ട്രസഭാ ദിനാചരണങ്ങൾ
വർഗ്ഗം:ഒക്ടോബർ 16
ജയവർമ്മൻ ഒന്നാമൻ

ജയവർമ്മൻ I കമ്പൂച്ചിയ രാജ്യത്തിനുപുറത്ത്വികാസം പ്രാപിച്ച ഖെമർ രാജവംശത്തിലെ ആദ്യത്തെ രാജാവാണെന്നു കരുതപ്പെടുന്നു. അദ്ധെഃഅം 657 മുതൽ 681 വരെ ഭരിച്ചു. ഇദ്ദേഹത്തിന്റെയും പിൻ ഗാമിയായ ഭാവവർമ്മൻ II ന്റെയും കാലഖട്ടത്തിൽ ഫൂനാൻ സംസ്ക്കാരം കൈയ്യടക്കിവച്ചിരുന്ന പ്രദേശത്തും ഖെമർ രാജാക്കന്മാരുടെ ശക്തി ഘനീകരിക്കുകയുണ്ടായി. എന്നിരുന്നാലും പുത്രന്മാരായിട്ടുള്ള കിരീടാവകാശികളില്ലാത്തതിനാൽ കമ്പോഡിയ വിഭജിക്കപ്പെട്ട് ഒരു ഭരണാധികാരിയില്ലാത്ത അവസ്ഥയിലേക്ക് എത്തിച്ചേർന്നു

## അവലംബം
* Coedes, G. (1962). "The Making of South-east Asia." London: Cox & Wyman Ltd.
ലോക കൈകഴുകൽ ദിനം

right|thumb|250px|ലോക കൈകഴുകൽ ദിനത്തിന്റെ ലോഗോ
കൈകഴുകൽ ശീലം  പ്രചരിപ്പിക്കുന്നതിലേയ്ക്കായി  വിവിധ അന്താരാഷ്ട്ര സംഘടനകൾ എല്ലാ വർഷവും ഒക്ടോബർ 15 - നു ആചരിക്കുന്ന ദിനമാണു് **ലോക കൈകഴുകൽ ദിനം**. 2008 - ൽ ആണ് ഇതിന്റെ  ആരംഭം. 2008 - ൽ സച്ചിൻ ടെണ്ടുൽക്കർ നേതൃത്വം കൊടുത്ത ഇന്ത്യയിലെ പ്രചാരണ പരിപാടികളിൽ 100 മില്യൺ സ്കൂൾ കുട്ടികൾ പങ്കെടുത്തു. വെള്ളം, സോപ്പ്, കൈകൾ എന്നിവ ചേർന്ന ചിത്രമാണ് ഈ സംരംഭത്തിന്റെ ചിഹ്നം .   

വയറിളക്കം, ന്യൂമോണിയ എന്നിവയാണ്  ശിശു മരണങ്ങൾക്കുള്ള പ്രധാന കാരണം. ഈ രോഗങ്ങൾ മൂലം പ്രതിവർഷം മൂന്നര മില്യൺ ശിശു മരണങ്ങൾ ഉണ്ടാകുന്നു എന്നാണ് ലോകാരോഗ്യ സംഘടന  കണക്കാക്കുന്നത്.   ഒക്ടോബർ 15 ആഗോള കൈകഴുകൽ ദിനമായി ആചരിക്കുന്നു. കൊവിഡ് 19 പടരുന്ന സാഹചര്യത്തിൽ കൈകളുടെ ശുചിത്വം ഉറപ്പു വരുത്തേണ്ടത് ഓരോ വ്യക്തിയുടെയും ഉത്തരവാദിത്തമാണ്. 

കൈകൾ അണു വിമുക്തമാക്കുക, ശരിയായ രീതിയിൽ മാസ്‌ക് ധരിക്കുക, സാമൂഹിക അകലം പാലിക്കുക എന്നിവയിലൂടെ മാത്രമേ കൊവിഡിനെ പ്രതിരോധിക്കാനാവൂ. സോപ്പുപയോഗിച്ച് കൈകഴുകുന്നത് ശീലമാക്കണം. രോഗങ്ങൾ വരാതിരിക്കാനും മറ്റുള്ളവർക്ക് പകർത്താതിരിക്കാനും സോപ്പുപയോഗിച്ചുള്ള കൈകഴുകലിലൂടെ സാധിക്കും.
കണ്ണ്, മൂക്ക് ,വായ, എന്നിവ കൈകൾ കൊണ്ട് അറിയാതെ സ്പർശിക്കുന്ന ശീലം പലർക്കുമുണ്ട്. അതുകൊണ്ടു തന്നെ കൈകളുടെ ശുചിത്വം ഏറെ പ്രധാനമാണ്. ദിവസവും കുറഞ്ഞത് ആറു തവണയെങ്കിലും കൈകൾ സോപ്പ് ഉപയോഗിച്ച് വൃത്തിയാക്കണമെന്നാണ് ലോകാരോഗ്യ സംഘടനയുടെ നിർദേശം. ഭക്ഷണത്തിനു മുൻപും ശേഷവും മാത്രമല്ല ശൗചാലയങ്ങൾ ഉപയോഗിച്ച ശേഷവും കൈകൾ വൃത്തിയാക്കണം.

രോഗാണുക്കളെ ഇല്ലാതാക്കും വിധം ശരിയായ വിധത്തിൽ കഴുകുക എന്നത് പ്രധാനമാണ്. കൊവിഡ് കാലത്ത് സമ്പർക്ക സാധ്യതയുള്ള വസ്തുക്കൾ, പ്രതലങ്ങൾ എന്നിവ സ്പർശിച്ചാലും പണമിടപാടുകൾ നടത്തിയാലും സാനിറ്റൈസർ ഉപയോഗിച്ച് കൈകൾ അണുവിമുക്തമാക്കുന്നത് രോഗപകർച്ച തടയാൻ സഹായിക്കും

## 2010  ഒക്ടോബർ 15
2010-ൽ, 80 രാജ്യങ്ങളിലെ 200 മില്യൺ കുട്ടികൾ, അച്ഛനമ്മമാർ , അധ്യാപകർ,  പൊതുജനം എന്നിവർ കൈകഴുകൽ ശീലം പ്രചരിപ്പിക്കുവാൻ ഒത്തു ചേരും.  ""കൈ പതച്ച്  രോഗങ്ങളെ തോൽപ്പിക്കുക "" എന്നതാണ് ഈ വർഷത്തെ  മുദ്രാവാക്യം.    .     
## പ്രധാന ആരോഗ്യ  വിദ്യാഭ്യാസ  സന്ദേശങ്ങൾ
* വൃത്തി ഉള്ള കൈകൾ ജീവൻ രക്ഷിക്കുന്നു 
* ഭക്ഷണ പാനീയങ്ങളിൽ  തൊടുന്നതിനു മുൻപും കക്കൂസിൽ പോയശേഷവും  കൈകൾ കഴുകിയിരിക്കണം
* കൈ  ശുചി  ആയി കഴുകേണ്ടതെങ്ങനെ ? കൈ നല്ലത് പോലെ നനച്ചതിനു ശേഷം  സോപ്പ് പത കൊണ്ട് 20 സെക്കന്ടെങ്കിലും പതപ്പിക്കുക. അതിനു ശേഷം ഒഴുക്ക് വെള്ളത്തിൽ കൈ കഴുകുക.

## അവലംബം

## പുറത്തേക്കുള്ള കണ്ണികൾ
* http://www.who.int
* http://www.unicef.org/media/media_56293.html 

വർഗ്ഗം:വിശേഷദിനങ്ങൾ
വർഗ്ഗം:ഒക്ടോബർ 15
വർഗ്ഗം:ആരോഗ്യ ബോധവൽക്കരണ ദിനങ്ങൾ
കിളിപ്പാട്ട്

കവിയുടെ അഭ്യർത്ഥന മാനിച്ച് കിളി കഥ പറയുന്ന രീതിയിൽ എഴുതപ്പെട്ടിരിക്കുന്ന കാവ്യങ്ങളെയാണ് **കിളിപ്പാട്ടുകൾ** എന്നറിയപ്പെടുന്നത്. ആധുനിക ഭാഷാപിതാവായ എഴുത്തച്ഛന്റെ കൃതികൾ കിളിപ്പാട്ടുകളാണ്. ശാരികപ്പൈതലിനെ വിളിച്ചുവരുത്തി ഭഗവൽക്കഥകൾ പറയാനാവശ്യപ്പെടുന്ന രീതിയിലുള്ള രചനയാണിത്. കിളിപ്പാട്ടു പ്രസ്ഥാനം എന്ന പേരിലാണ് ഇതറിയപ്പെടുന്നത്.

#### അധ്യാത്മരാമായണം കിളിപ്പാട്ടിന്റെ ആരംഭം

ശ്രീരാമനാമം പാടിവന്ന പൈങ്കിളിപ്പെണ്ണേ
ശ്രീരാമചരിതം നീ ചൊല്ലിടൂ മടിയാതെ
ശാരികപ്പൈതൽ താനും വന്ദിച്ചു വന്ദ്യന്മാരെ
ശ്രീരാമസ്മൃതിയോടെ പറഞ്ഞുതുടങ്ങിനാൾ

#### മഹാഭാരതം കിളിപ്പാട്ടിന്റെ ആരംഭം

ശ്രീമയമായ രൂപം തേടും പൈങ്കിളിപ്പെണ്ണേ
സീമയില്ലാതസുഖം നല്കണമെനിക്കുനീ

ഈ രീതിയിൽ തത്തയെക്കൊണ്ടു പാടിക്കുന്നതായിട്ടാണ് കിളിപ്പാട്ടുകളിൽ കാണുന്നത്. 

## കിളി പാടുന്നതിനുള്ള കാരണം

ഇതിനുള്ള കാരണം പല തരത്തിലും സൂചിപ്പിക്കപ്പെട്ടിട്ടുണ്ട്. 
സാഹിത്യരചനയുമായി ബന്ധപ്പെട്ട് സാധാരണയായി അറം പറ്റുക എന്നു പ്രയോഗിക്കാറുണ്ട്. കാവ്യത്തിലൂടെ പറഞ്ഞ കാര്യങ്ങൾ കവിക്ക് ദോഷകരമായി സംഭവിക്കുന്നതിനെയാണ് അറം പറ്റുകയെന്നു പറയാറ്. ഇത്തരത്തിലുള്ള ദോഷം രചയിതാവിനെ ബാധിക്കാതിരിക്കുന്നതിനു് കിളി പറയുന്നതായി സങ്കല്പിക്കുകയും കാവ്യരചന നിർവഹിക്കുകയും ചെയ്യുന്നു. വാഗ്ദേവിയുടെ കൈയിലിരിക്കുന്ന തത്തയെക്കൊണ്ട് കഥ പറയിക്കുമ്പോൾ അതിനു കൂടുതൽ ഉൽകൃഷ്ടതയുണ്ടാവും എന്ന വിശ്വാസവും, ഈശ്വരൻ എഴുത്തച്ഛനോടു ശുകരൂപത്തിലെത്തി ആവശ്യപ്പെട്ടു. അതുകൊണ്ട് കിളിയെക്കൊണ്ട് കഥ പറയിച്ചു എന്ന വിശ്വാസവും ഇതോടൊപ്പം പറഞ്ഞുവരുന്നുണ്ട്. ഈ രീതി മലയാളത്തിൽ ആദ്യം ഉപയോഗിക്കുന്നത് എഴുത്തച്ഛനാണ്. കിളിപ്പാട്ടു സങ്കേതം തമിഴിലുണ്ടെങ്കിലും അതു ഭിന്നമാണ്. കിളിദൂത്, കിളിവിടുത്ത് എന്നെല്ലാം പറയുന്ന അതിൽ കവി കിളിയോടു കഥ പറയുകയാണ് ചെയ്യുന്നത്.

## പ്രത്യേകതകൾ

രാമചരിതത്തിൽ നിന്ന് എഴുത്തച്ഛനിലെത്തുമ്പോൾ മലയാളഭാഷയുടെ വികാസപരിണാമങ്ങളിൽ സംസ്കൃതത്തിന്റെ സ്വാധീനം വ്യക്തമായി കാണാവുന്നതാണ്. മണിപ്രവാളഭാഷയും പാട്ടിന്റെ വൃത്തരീതിയും ചേർന്ന രചനാരീതി കണ്ണശ്ശന്മാരിലുണ്ടെങ്കിലും അത് എഴുത്തച്ഛനിലെത്തുമ്പോൾ കുറേക്കൂടി വികസിതമാകുന്നു. അതേവരെയുള്ള കാവ്യങ്ങളുടെ നല്ല ഗുണങ്ങളെയെല്ലാം സമ്മേളിപ്പിക്കാൻ കഴിഞ്ഞുവെന്നതാണ് എഴുത്തച്ഛന്റെ പ്രത്യേകത. അത് കിളിപ്പാട്ടു പ്രസ്ഥാനമായി വികസിക്കുകയും ചെയ്തു. നിരവധി കവികൾ ഈ രീതിയിൽ രചന നിർവഹിച്ചിട്ടുണ്ട്. കിളി മാത്രമല്ല, അരയന്നവും വണ്ടും മറ്റും കഥ പറഞ്ഞിട്ടുണ്ട്. 

## പ്രധാന കിളിപ്പാട്ടു വൃത്തങ്ങൾ
കേക
കളകാഞ്ചി
കാകളി
അന്നനട
മണികാഞ്ചി
ഊനകാകളി
മിശ്രകാകളി
നഖക്ഷതങ്ങൾ

ഹരിഹരന്റെ സംവിധാനത്തിൽ വിനീത്, തിലകൻ, മോനിഷ, സലീമ എന്നിവർ പ്രധാനവേഷങ്ങളിൽ അഭിനയിച്ച് 1986-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***നഖക്ഷതങ്ങൾ***. ഇതിലെ അഭിനയത്തിന് മോനിഷക്ക് മികച്ച നടിക്കുള്ള ഉർവ്വശി അവാർഡ് ലഭിച്ചു.  ഗായത്രി സിനിമയുടെ ബാനറിൽ ഗായത്രി, പാർവ്വതി എന്നിവർ നിർമ്മിച്ച ഈ ചിത്രം വിനീത്, മോനിഷ, സലീമ എന്നിവരുടെ ആദ്യ ചിത്രമായിരുന്നു. ഗായകൻ പി. ജയചന്ദ്രൻ ഇതിൽ അഭിനയിച്ചിട്ടുണ്ട്. കഥ, തിരക്കഥ, സംഭാഷണം എന്നിവ നിർവ്വഹിച്ചത് എം.ടി. വാസുദേവൻ നായർ ആണ്. ബോക്സ് ഓഫീസിൽ ഈ ചിത്രം ഒരു വൻ വിജയമായിരുന്ന ഈ ചിത്രത്തിലെ ഗാനങ്ങൾ ഇന്നും വളരെ ശ്രദ്ധേയമാണ്.

## അഭിനേതാക്കൾ

## സംഗീതം
ഒ.എൻ.വി. കുറുപ്പ് എഴുതിയ ഇതിലെ ഗാനങ്ങൾക്ക് സംഗീത പകർന്നത് ബോംബെ രവി ആണ്.  "മഞ്ഞൾ പ്രസാദവും നെറ്റിയിൽ ചാർത്തി" എന്ന ഗാനത്തിന്റെ ആലാപനത്തിന് കെ.എസ്. ചിത്രയ്ക്ക് മികച്ച ഗായികക്കുള്ള ദേശീയ ചലച്ചിത്രപുരസ്കാരം ലഭിച്ചു.
; ഗാനങ്ങൾ

## അണിയറ പ്രവർത്തകർ

## പുരസ്കാരങ്ങൾ
; 1986 ദേശീയ ചലച്ചിത്രപുരസ്കാരം
*  മികച്ച നടി – മോനിഷ
* മികച്ച ഗായിക – കെ.എസ്. ചിത്ര
## അവലംബം

## പുറത്തേക്കുള്ള കണ്ണികൾ
* 
* ''നഖക്ഷതങ്ങൾ''  – മലയാളസംഗീതം.ഇൻഫോ

വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:ബോംബെ രവി സംഗീതം പകർന്ന ചലച്ചിത്രങ്ങൾ
മാനുവൽ ഗോൺസാലസ് പാവെസ്

2010 ആഗസ്റ്റ്‌  5 നു,തെക്കേ അമേരിക്കയിലെ അറ്റക്കൊമ മരുഭൂമിയിലെ കോപ്പിയപ്പോ സനോസേ ചെമ്പു -സ്വർണ ഖനിയുടെ ഉള്ളിലായി,   2041 അടിതഴെ, ഏഴു ലക്ഷം ഘന മീറ്റർ പാറ ഇളകി വീണു  അകപ്പെട്ടു പോയ 33 തൊഴിലാളികളെ, 70 ദിവസത്തിന് ശേഷം , കുഴൽക്കിണർ പോലെ ഉണ്ടാക്കിയ തുരങ്കത്തിൽക്കൂടി  ഫീനിക്സ് എന്ന പേടകത്തിൽ  ഒറ്റയ്ക്ക് ആദ്യമായി  ഇറങ്ങി രക്ഷപ്പെടുത്തലിന് നേതൃത്വം കൊടുത്ത  32  കാരനായ അതി സാഹസികനാണ്  "" മാനുവൽ  ഗോൺസാലസ്  പാവെസ് '''

അവലംബം  :.    
മലയാളമനോരമ , 2010 ഒക്ടോബർ 14